Crna Gora: Danas pomirenje potomaka partizana i četnika | Cik Novosti\nCrna Gora: Danas pomirenje potomaka partizana i četnika\nLideri crnogorskog opozicionog saveza Demokratski front /DF/ danas, na Svetog Savu, u prostorijama “Srpske kuće” u Podgorici potpisaće Deklaraciju o pomirenju potomaka četnika i partizana.\nDeklaraciju bi trebalo da potpišu predsjednik Demokratske narodne partije Milan Knežević, predsjednik Nove srpske demokratije Andrija Mandić i srodne političke grupacije i udruženja, potvrđeno je Srni u DF-u.\nNajavljujući potpisivanje, Knežević je istakao da Deklaracija o pomirenju potomaka četnika i partizana u Crnoj Gori predstavlja društvenu potrebu da bi se izbjegle dalje ideološke konfrontacije i stigmatizovanja.\n“Notorna je laž da se partizanski pokret u Drugom svjetskom ratu borio za nezavisnu Crnu Goru i članstvo u NATO alijansi”, naglasio je Knežević.\nKnežević je pojasnio da je partizanska borba bila usmjerena na stvaranje zajednice jugoslovenskih naroda i društva socijalne pravde, a ne na “divljački neoliberalizam i lopovluk koji je od Crne Gore napravio privatnu državu”.


SNS:U Krčagovu i narednih godina velika ulaganja (VIDEO) – ZoomUe\nby Vesna Đurović · 10 јуна, 2020\nUŽICE-Od devastiranog dela grada Krčagovo je prethodnih godina postalo obrazovno-trgovinski centar ,izjavio je Nikola Maksimović ,kandidat za odbornika na listi „Aleksandar Vučić- za našu decu “ na stranačkom štandu u Krčagovu.\n„Urađen je Studentski dom sa 270 mesta,otvoren Regionalni inovacioni start up centar,završava se zgrada centra za visoko obrazovanje,gradi se crkva ,a kompletno je urađena sanacija ulice Miloša Obrenovića,Heroja Jerkovića a završava se i Karađorđeva ulica.U narednom periodu gradiće se stanovi za vojsku,kao i ambulanta,apoteka i zgrada mesne zajednice“ ,istakao je Maksimović.\nKandidatkinja za odbornicu Ana Đokić navela je da je Užice jedna od retkih lokalnih samouprava koja podržava rad organizacija osoba sa invaliditetom i ulaže sredstva u unapređenje njihovog položaja kroz pristupačnost okruženja i uvođenje novih usluga i podrške porodicama.\n„Naredni period učinićemo sve da one socijalne usluge koje do sada nisu razvijene u seoskim mesnim zajednicama kroz podršku Gradskog centra za socijalne usluge ,kao i izdvajanje većih materijalnih sredstava kroz aktivne mere zapošljavanja ,kako bi se što veći broj osoba sa invaliditetom zaposlio“ ,navela je Đokićeva.\nPrivreda,poljoprivreda i turizam su razvojna šansa Užica i biće prioritet novog gradskog rukovodstva,istakao je kandidat za odbornika Slobodan Kuzmanović.\n„Dolazak autoputa mnogo će značiti za privredu,pre svega za dolazak investitora u industrijsku zonu.Lokalna samouprva u narednom periodu moraće više da pomogne užičkim preduzetnicima u smislu efikasnijih procedura ,a veća sredstva izdvojiće se i za poljoprivredu koja je jedna od razvojnih šansi našeg kraja“,naveo je Kuzmanović.\nTags: izbori 2020krcagovosns\nNext story Novooboleli iz Sjenice\nPrevious story Rekonstrukcija užičkih škola (VIDEO)


EU odlaže bezvizni režim Ukrajini - 21.05.2015, Sputnik Srbija\nSamit „Istočnog partnerstva“ održava se danas i sutra u Rigi. Ukrajina očekuje da će EU dati jasan signal Kijevu o uvođenju bezviznog režima i izgledima za... 21.05.2015, Sputnik Srbija\npolitika, vesti, svet, ukrajina, istočno partnerstvo, evropska unija (eu)\n14:40 21.05.2015 (Osveženo: 16:19 05.10.2015)\nEU nije spremna da otvori vrata novim članicama svog istočnog suseda, kaže se u nacrtu rezolucije objavljenoj uoči samita „Istočnog partnerstva“.\nTo svedoči da će uvođenje bezviznog režima Ukrajini, verovatno, biti odloženo, a mogućnost stupanja zemlje u EU neće biti tema diskusije, što će najverovatnije ogorčiti Kijev.\nPredsednik Ukrajine Petro Porošenko obećao je svojim građanima prošle godine: „Od 1. januara 2015. godine svi građani Ukrajine će imati pravo da putuju bez viza po zemljama EU“. On je tvrdio da je zemlja „spremna na reforme, spremna za Evropu, spremna za svet“.\nIpak, sudeći po nagoveštajima evropskih lidera, izgleda da Savez nije spreman da primi Ukrajinu u svoje redove. Predsednik Evropskog saveta Donald Tusk, između ostalog, izjavio je: „Oni imaju pravo da maštaju. Maštaju o Evropi. Najverovatnije neće biti reči o mogućem stupanju u EU u skorije vreme“.\nPredsednik Francuske Fransoa Oland naglasio je da Evropljani imaju legitimni strah zbog stupanja Ukrajine u EU. „U Ukrajini postoji veliki broj problema koje mi nemamo. Organizovani kriminal preti našoj bezbednosti. To isto se može reći i o nelegalnoj migraciji“, rekao je francuski lider.\nU isto vreme, sekretar Saveta za nacionalnu bezbednost i odbranu Ukrajine Aleksandar Turčinov izjavio je da je zemlja spremna da rasporedi na svojoj teritoriju elemente Severno-atlantske alijanse PRO.\n„SAD i NATO ne planiraju da rasporede sistem PRO na teritoriji Ukrajine. Ne razumemo šta su imali u vidu“, izjavila je juče predstavnica Stejt departmenta SAD Mari Harf.\nBivši predsednik Ukrajine Viktor Juščenko koji je ranije bio aktivni borac za ideju zbližavanja sa Zapadom, sada izjavljuje da je ukrajinsko pitanje dosadilo svetu i da druge države imaju dovoljno svojih problema.\nUrednik internet-portala „Russia Insider“ Aleksandar Merkuris smatra da Kijev ne treba da se nada članstvu u EU.\n„Da su Ukrajinci realisti, oni bi najverovatnije shvatili da imaju malo šansi da uđu u EU i da treba da se usredsrede na realnije ciljeve. Nažalost, neko u Kijevu se još nada bezviznom režimu i drugim beneficijama o kojima sada niko i ne govori. Ukrajina preživljava ozbiljnu krizu: tamo je rat i zemlja se suočila sa ekonomskim problemima tako velikih razmera kakvu u Evropi niko nije očekivao. Sasvim nedavno u Ukrajini je donet zakon o moratorijumu na isplatu spoljnjeg duga, što svedoči o približavanju bankrota i kritičnoj situaciji u zemlji“, rekao je ekspert.


Na sednici, održanoj 20. septembra 2016. godine, članovi Odbora za pravosuđe, državnu upravu i lokalnu samoupravu razmotrili su Izveštaj o radu Agencije za borbu protiv korupcije za 2015. godinu, sa Izveštajem o sprovođenju Nacionalne strategije za borbu protiv korupcije u Republici Srbiji za period od 2013. do 2018. godine i Akcionog plana za njeno sprovođenje.\nBabić je navela da Izveštaj sadrži podatke o samoj Agenciji, prikaz rezultata rada u 2015. godini, izazove sa kojima se suočavala, preporuke za unapređenje borbe protiv korupcije, pregled normativnog okvira, kao i izveštaj o sprovođenju strategije i finansijski izveštaj.\nGovoreći o rezultatima Agencije u 2015. godini Babić je istakla da se broj prijava protiv funkcionera koji ne prijavljuju svoju imovinu i prihode povećava, te je u 2015. godini za 17,4 odsto veći nego u 2014. godini, što govori o prepoznatljivosti Agencije i poverenja građana, ali i nespremnosti funkcionera da prijavljuju imovinu. Ona je ipak ocenila da većina funkcionera poštuje odluke Agencije i da je 83 odsto njih postupilo po preporukama, kao i da ohrabruje to što funkcioneri podnose izveštaje o imovini i prihodima. Agencija je primila 277 izveštaja o imovini i prihodima funkcionera, kao i da su prošle godine 91 politički subjekt, 62 političke stranke i 92 grupe građana dostavili Agenciji finansijske izveštaje za 2014.godinu. U ne dostavljanju finansijskih izveštaja prednjače grupe građana i političke stranke koje nisu parlamentarne, te je Agencija podnela 217 zahteva za pokretanje prekršajnih postupaka, istakla je Babić. Ona se osvrnula i na procenu od rizika od korupcije, koje je Agencija dala kao mišljenje na određene predloge zakona. Agencija je identifikovala 75 oblasti kao rizične od korupcije u javnom sektoru, dodala je Babić. Agencija i Izveštaju daje i preporuke Narodnoj skupštini, koje se ogledaju u potrebi donošenja novog zakona koji bi precizirao jasnija i stroža pravila za funkcionere i dao veća ovlašćenja Agenciji. Takođe, preporučuje se i da se prijavljivanje imovine i prihoda proširi na srodnike funkcionera u prvom redu srodstva, da procena rizika od korupcije bude sastavni deo predloga zakona, da Agencija postupa po anonimnim prijavama, da se uvede kao obavezno pohađanje obuke o integritetu za zaposlene u javnom sektoru, da se završi izbor članova Odbora Agencije, kako bi to telo funkcionisalo u punom kapacitetu, kao i da predstavnici Agencije prisustvuju svim sednicama odbora Narodne skupštine prilikom razmatranja predloga zakona kod kojih je dala mišljenje za procenu rizika od korupcije.\nČlanovi Odbora doneli su većinom glasova Izveštaj o razmatranju Izveštaja o radu Državnog veća tužilaca za 2015. godinu i uputili ga Narodnoj skupštini na razmatranje i odlučivanje.\nIzvor: Press služba Narodne skupštine, 20.09.2016.


ZIman poziva mlade ljude iz Timočke krajine da predlože nove projekte (FOTO) | Za media\nZaječarska inicijativa, Fondacija Iskorak i Nacionalna zadužbina za demokratiju uputili su poziv za podnošenje predloga projekata svim mladim ljudima iz Timočke krajine. Kroz program ZImanovog fonda za mlade podršku mogu da dobiju inicijative koje za cilj imaju promociju vladavine prava, demokratskih vrednosti i prava i sloboda građana među mladim ljudima, jačanje aktivizma, ukazivanje na postojeće probleme i negativne fenomene u društvu, kao i promociju transparentnosti i odgovornosti vlasti na lokalnom nivou.\nZImanov fond za mlade sredstva namenjuje udruženjima građana koja se bave mladima, registrovanim prema Zakonu o udruženjima. Krajnji rok za konkurisanje je 20. decembar 2015. godine. Ukupna raspoloživa sredstva u okviru programa iznose 15 000 američkih dolara u dinarskoj protivvrednosti a organizacije mogu konkurisati za maksimalni iznos od 3 000 američkih dolara, dok je minimalna svota 1 000 američkih dolara.\nPlanirano trajanje projekta je do 3 meseca a sve ostale informacije mogu se naći na stranici www.ziman.rs.


Protest hiljada preduzetnika u Zagrebu: Dajte nam da radimo | Info | Region\nProtest hiljada preduzetnika u Zagrebu: Dajte nam da radimo 0 Podijeli Podijeli na facebook Podijeli na twitter Podijeli na viber Pošalji na mail\n03.02.2021. / 13:06\nNa centralnom gradskom trgu u Zagrebu danas je počeo protest u organizaciji udruženja Glas preduzetnika nezadovoljnih ekonomskim mjerama i, kako ističu, diskriminatorskim odlukama Vlade tokom korona krize.\nPrema procjeni hrvatskih medija, na Trgu bana Jelačića je više hiljada ljudi, a u obraćanju je poručeno da preduzetnici traže pravo na rad, a ako je zemlja zatvorena zbog pandemijske krize onda to, kažu, treba da im bude adekvatno nadokanđeno.\n"Žalosno je da moramo da protestujemo da bismo se izborili za legitimno pravo. Ovaj način nije ispravan. Mi nismo građani trećeg reda", rekao je Marin Medak iz udruženja Glas preduzetnika.\nSve primjedbe preduzetnika usmjerene su prema Vladi, jer smatraju da je ona obezbijedila pomoć zaposlenima u državnim institucija, a da njima nisu pomogli da opstanu kroz nadoknadu štete i obezbjeđivanja kreditnih linija za likvidnost.\nPreduzetnici su istakli i da smatraju da ne postoji naučni dokaz da se korona slučajevi mogu povezati s ugostiteljima i fitnes centrima.\n"Dajte nam da radimo! Oko 5.000 ljudi je došlo", rekao je jedan od govornika.\nBerislav Marzalek iz Glasa preduzetnika, koji je i direktor firme Entrio, u obraćanju je poručio da su preduzetnici u Hrvatskoj "na rubu propasti" i da se bliži trenutak kada će, kako je rekao, hiljade firmi propasti.\nUhapšena supruga Aleksa Navaljnog: Neidentifikovani policajci su je ugurali u kombi, advokatu zabranjeno da je vidi


Foto: Ilustracija | U 2020. čovjek će više zavisiti od vještačke inteligencije\nSrna 07.01.2020 14:00\nU 2020. godini roboti neće preuzeti ulogu ljudi, ali će biti povećana zavisnost čovjeka od vještačke inteligencije, a posebno u firmama, koje će imati kurseve edukacije zaposlenih za komunikaciju sa visokom tehnologijom.\nStručnjaci za vještačku inteligenciju najavljuju uvođenje "glasovnog asistenta", koji će pomagati šefovima određenih sektora u kompanijama, prikupljati za njih informacije i prenositi im altrenativne planove.\nAutonomna vozila (vozila vez vozača) biće još prisutnija na putevima - pored osoba u saobraćaju počeće sve češće da prolaze automobili za čijim volanom neko čita knjigu, dok auto-pilot vozi.\nKako prenosi portal "Verdikt", stručnjaci vjeruju da će od naredne godine zdravstveni podaci biti u većoj upotrebi za širi razvoj vještačke inteligencije.\nTakođe, 2020. vještačka inteligencija sve više će donositi odluke u velikim kompanijama i organizacijama.


1) Strane se obavezuju da preduzmu neophodne zakonodavne ili druge mere i obezbede žrtvama odgovarajuće pravne lekove protiv počinilaca.\n2) U skladu sa opštim principima međunarodnog prava, strane se obavezuju da preduzmu neophodne zakonodavne ili druge mere i obezbede žrtvama adekvatne pravne lekove protiv državnih organa, koji nisu ispunili svoju dužnost i preduzeli neophodne preventivne i zaštitne mere u okviru svojih ovlašćenja.\n1. Stepen ugrađenosti mera/odredbi na osnovu kojih se žrtvama obezbeđuju odgovarajuća pravna sredstva u parničnom postupku protiv učinilaca svih oblika nasilja obuhvaćenih ovom Konvencijom, u relevantne zakone/podzakonska akta/strategije i politike.\n2. Stepen ugrađenosti mera/odredbi na osnovu kojih se žrtvama obezbeđuju, u skladu sa opštim principima međunarodnog prava, odgovarajuća pravna sredstva u parničnom postupku protiv državnih organa koji nisu ispunili svoju dužnost u preduzimanju neophodnih preventivnih i zaštitnih mera u okviru svojih ovlašćenja, za sve oblike nasilja obuhvaćenih ovom Konvencijom, u relevantne zakone/podzakonska akta/strategije i politike.\n4. Procenat žrtava nasilja koje su iskoristile odgovarajuća pravna sredstva u parničnom postupku protiv državnih organa koji nisu ispunili svoje obaveze u preduzimanju neophodnih preventivnih i zaštitnih mera u okviru svojih ovlašćenja, u odnosu na ukupni broj registrovanih propusta, za sve oblike nasilja obuhvaćene ovom Konvencijom, na godišnjem nivou.


EU ČINI SVE DA OPSTANE NUKLEARNI SPORAZUM SA IRANOM! Netanyahu poručuje: 'Sporazum EU-Iran isto što i saginjanje pred nacistima' - GlobalCir\nEvropljani su odlučili da sve učine kako bi opstao međunarodni sporazum o iranskom nuklearnom programu, ali nemogućnost zaobilaženja američkih sankcija ostavlja malo prostora da se odgovori na očekivanja Irana, upozorili su šefovi diplomatija Evropske unije na sastanku u Briselu.\n“Sporazum još nije mrtav, a EU želi Iranu ostaviti mogućnost da ukine mjere koje nisu u skladu sa sporazumom”, rekao je šef britanske diplomatije Jeremy Hunt po dolasku na sastanak, prenosi Beta.\nNjegov francuski kolega Jean-Yves Le Drian ocijenio je da je Iran donio loše odluke kao reakciju na lošu odluku Sjedinjenih Američkih Država o povlačenju iz sporazuma i uvođenju sankcija koje ekonomski pogađaju Iran.\n“Želimo da se Iran vrati sporazumu”, dodao je francuski ministar.\nEvropljani nisu zadovoljni odlukom Teherana da obogaćuje uranij na najmanje 4,5 posto, što je iznad ograničenja prema sporazumu, dok Iran traži od Evrope “praktične efikasne i odgovorne mjere” o spašavanu sporazuma.\n“Insistiramo na reciprocitetu prava i zadataka između potpisnica sporazuma iz 2015. godine”, izjavio je glasnogovornik iranske diplomatije Abbas Musawi.\nPrema njegovim riječima, nije realno očekivati da se Iran vrati uvjetima prije 8. maja 2019. godine, a da “Evropljani ne pokažu političku volju i sposobnost i dozvole Iranu da u praksi iskoristi sporazum”.\nGlasnogovornik iranske organizacije za atomsku energiju Behrouz Kamalvandi izjavio je da bi se Iran mogao vratiti “na situaciju prije zaključivanja sporazuma u julu 2015. godine” ukoliko Evropljani i Amerikanci ne žele djelovati u skladu s obavezama prema sporazumu.\nSporazum o iranskom nuklearnom sporazumu zaključili su 2015. godine u Beču Iran i šest velikih sila – SAD, Rusija, Kina, Francuska, Velika Britanija i Njemačka, poslije 12 godina krize o tom programu.\nSporazum EU-Iran isto što i saginjanje pred nacistima\nPremijer Izraela Benjamin Netanjahu odgovorio je na napore Evropske unije da spase nuklearni sporazum s Iranom, uporedivši to sa “evropskim pomirenjem 1930-tih” godina sa nacističkom Njemačkom.\nNetanyahu je to saopćio dok evropski lideri nastoje da smanje napetost u Zaljevu, prenosi Beta.\nOni pozivaju Iran da se pridržava nuklearnog sporazuma sa velikim silama iz 2015. godine uprkos tome što su se Sjedinjene Američke Države povukle iz tog sporazuma i ponovo nametnule oštre ekonomske sankcije Islamskoj Republici.\nNetanyahu je optužio neke lidere da se “neće probuditi dok iranske nuklearne rakete ne padnu na Evropu”.\nIzraelski lider je glasno kritizirao nuklearni sporazum s Iranom, optuživši tu zemlju da pokušava da razvije nuklearno oružje. Iran poriče te optužbe, tvrdeći da mu nuklearni program služi u miroljubive svrhe za proizvodnju energije.\nNetanyahu je rekao da će Izrael učiniti “sve što je potrebno” da spriječi Iran da se snabdije nuklearnim oružjem. S druge strane se uveliko vjeruje da Izrael ima nuklearno oružje što ta zemlja nije ni potvrdila ni porekla.


4,6 miliona iz budžeta lokalne samouprave za finansiranje kampanja\nObjavljeno 02.04.2012. u 17h\nGradsko veće Zrenjanina je na poslednjoj sednici odobrilo je 4.639.563 dinara iz tekuće budžetske rezerve za finansiranje troškova izborne kampnje političkih stranaka.\nNačelnica finansija gradske uprave, Euđenija Besu je odluku obrazložila tim da je gradska vlast dužna prema Zakonu o finansiranju političkih aktivnosti da to učini a sve u iznosu od 0,1 posto rashoda budžeta. Od te sume, 20 odsto se odmah na početku deli po proglašenju izbornih lista ali se takođe i polaže izborno jemstvo jer će taj novac morati da vrate stranke koje ne pređu cenzus. Preostalih 80 posto od odobrenih 4, 6 miliona dinara- stranke dele posle izbora, proporcionalno izbornim rezultatima.\n– Očekujemo da se sprovede to što je zakonom predviđeno. DSS će uz skroman budžet pokušati da se obrati građanima u ličnom kontaktu obilazeći svoje prijatelje i komšije i organizovaće tribine koje ne koštaju mnogo za razliku od drugih stranaka koje su na vlasti i skoro godinu dana imaju zakupljene bilborde i reklame na TV-u kaže Čedomir Janjić, predsednik Gradskog odbora DSS.\nDemokratska stranka ima stav da je sve urađeno u skladu sa zakonom i da će se tako i ponašati i poštovati pravila.\nZa razliku od njih SRS zamera što se 20 posto novaca daje na početku a ostatak na kraju kampanje tako da će tih 900000 dinara deliti sve liste a pretpostavlja se da će ih biti oko dvadeset dok količina novca na kraju zavisi od osvojenih mandata.\nLSV smatra da je iz budžeta izdvojen predviđeni maksimum. Ta suma ne zadovoljava potrebe stranke i mi ćemo našu kampanju raditi uz pomoć donacija i poklona. Više nas brine to što će svi dobijati novac, čak i grupacije sa liste koje do sada nisu pokazivale neko interesovanje za Zrenjanin. Sa druge strane, raduje nas to što će oni koji ne pređu cenzus trebati da vrate pare, govori Dragan Nedeljkov, predsednik IO ove stranke.\nNova Srbija kaže da je suma mala a opet u skladu sa zakonom i trenutnom materijalnom situacijom. Po njima, opozicione partije nisu u ravnopravnom položaju jer će vlast koristiti maksimalno svoje tekuće aktivnosti u kampanji, kao što su službena vozila i telefoni, mobilni i oni u Javnim preduzećima.\nSve u svemu očigledno je da će se stranke dovijati na sve moguće načine kako da stignu do birača a čije će poruke biti primljene putem svih mogućih medija i akcija, videće se posle izbora. Do tada, valja preživati invaziju reklamnog materijala koji će koštati puno novca.\nPripremila : Maja Pandurov\nTagovi:DS, dss, izbori 2012, lsv, ns, politicka kampanja, srs, zrenjanin


BP: Potpisan ugovor o sprovođenju projekta "Unapređenje zapošljavanja OSI"\nPROJEKAT ĆE SE REALIZOVATI TOKOM 10 MJESECI\n818 pregleda\t2 komentar(a)\nLidija Guberinić, Foto: Jadranka Ćetković\nNVO Opštinsko udruženje multiple skleroze Bijelo Polje potpisalo je Ugovor o sprovođenju projekta "Unapređenje zapošljavanja OSI" sa Zavodom za zapošljavanje Crne Gore. Devedest pet odsto opravdanih troškova projekta finansira Zavod za zapošljavanje Crne Gore kroz grant šemu u iznosu od 47.213,30 eura.\n„Partner na projektu je firma DOO IPKO iz Bijelog Polja. Projekat će se realizovati tokom deset mjeseci. Šest osoba sa invaliditetom će proći kroz obuku za rad na konkretnom radnom mjestu kod poslodavca i zaposliće se svih 6 na šest mjeseci, a tri OSI zaposliće na devet mjeseci, „kazala je predsjednica opštinskog udruženja Lidija Guberinić.\nOna je istakla da će polaznici proći kroz teorijski i praktični dio obuke, i steći višestruko znanje u oblastima: grafičkoga dizajna, štampe, izrade reklamnih materijala do poljoprivrednih proizvoda, sredstava za zaštitu bilja, sadnog materijala i njihovog održavanja, nabavke robe, rad sa inostranstvom.\n„U prodajnom objektu će OSI kod partnera imati prilike da kontaktiraju sa širokim spektrom ljudi, razviće svoje komunikativne sposobnosti.\nOpšti cilj projekta je da se osobe sa invaliditetom radno valorizuju, da ojačaju svoje radne sposobnosti, da se zaposle i socijalno integrišu. Cilj nam je saradnjom s privatnim sektorom povećanje mogućnosti za zapošljavanjem OSI“, navela je Guberinić.\nIz tog udruženja su pozvali sve zainteresovane osobe sa invaliditetom koje se nalaze na evidenciji Biroa rada u Bijelom Polju, a koje nisu učesnici drugih projekata, niti su bile uključene u projekte po javnim pozivima 22.januar 31.jul prošle godine, da se prijave i da budu učesnici obuke za rad na konkretnom radnom mjestu kod poslodavca.\n"Obuka će se realizovati tokom trećeg i četvrtog mjeseca realizacije projekta“, navodi Guberinić dodajući da će se projekat sprovoditi na teritoriji bjelopoljske opštine a da korisnici više informacija mogu dobiti na sajtu : oumsbp.webs.com, na Facebook stranici @nvooumsbp, Twitter profilu @OUMSBPOfficial, ili pozivom na broj telefona 067 331 754.\nZavod za zapošljavanje Crne GoreMultipla sklerozaOSILidija GuberinićBijelo PoljeNVO Opštinsko udruženje multiple skleroze Bijelo Polje\n22.09. 11:17 h\t115\t1503491\n22.09. 08:27 h\t1158\t58894\n21.09. 21:09 h\t727\t55920\n22.09. 06:45 h\t518\t54755\n22.09. 12:50 h\t430\t43438


Politika privatnosti - PC MASTER\nPC MASTER > Politika privatnosti\n1. PC MASTER je posvećen zaštiti svih informacija koje sakuplja i čuva o Vama. Korisnici našeg sajta prihvataju da se podaci o njima koriste u skladu sa ovom Politikom privatnosti. PC MASTER sakuplja minimalnu količinu informacija o Vama u svrhu pružanja kvalitetne usluge. Politika privatnosti ukazuje na sve procese koji mogu rezultirati sakupljanjem podataka o Vama. Vaša poseta našem sajtu daje nam pravo za prikupljanje pomenutih informacija.\n2. PC MASTER može sakupljati sve informacije koje nam šaljete zavisno od tipa formulara koje popunjavate uključujući ime, adresu, broj telefona, faksa, e-mail adresu, kao i ostale podatke koje možete ostaviti na sajtu. Ostale informacije koje mogu biti zahtevane u skladu sa promena koje su naznačene na sajtu.\n3. PC MASTER koristi sakupljene informacije prvenstvano u svrhu obrade zahteva korisnika i posetioca sajta. Sve standardne mere predostrožnosti se preduzimaju kako bi se sprečio neovlašćen pristup ovim podacima. Od korisnika se može zahtevati naknadna provera identiteta kako bi informacije o nalozima bile potpune. PC MASTER će povremeno slati newsletter na primarni kontakt e-mail, a korisnici imaju mogućnosti da se ispišu sa ove mailing liste.\n4. PC MASTER ne razmenjuje ni jednu informaciju o korisnicima sa trećim licima. PC MASTER može koristiti informacije u cilju održavanja kontakta sa korisnicima i obaveštavanja o razvoju našeg biznisa. I ovom slučaju korisnici imaju mogućnost da se ispišu sa mailing liste. Ukoliko u nekom trenutku u budućnosti budemo primorani da otkrijemo sakupljene informacije trećoj strani (npr. državnim organima), o tome će korisnik biti obavešten i dati svoju saglasnost. PC MASTER može povremeno objaviti informacije opšteg tipa trećim licima – na primer, broj posetilaca sajta koji su popunili neku online prijavu, ali pritom nikada neće uključiti informacije pomoću kojih bi se mogli identifikovati pojedinci, osobe koje su popunile pomenutu formu.\n5. PC MASTER nije odgovoran za sadržaj informacija objavljenih od strane korisnika putem chat-a ili opcije “pitaj kupca”. PC MASTER nije u obavezi da prati razgovore korisnika na chatu i samim tim se ne smatra odgovornim za bilo koja saopštenja, bez obzira da li proizilaze ili ne iz zakona o autorskim pravima, kleveti, privatnosti ili drugog.\n6. PC MASTER garantuje da striktno primenjuje sve standardne bezbednosne mere štiteći lične podatke sakupljene od svojih korisnika. Ovo uključuje ali nije ograničeno sa: pristupom ličnim podacima sa lozinkom, ograničenim pristupom osetljivim podacima, enkriptovanim transfer osetljivih podataka poslatih od strane korisnika na PC MASTER formama za prijavu, naručivanje itd. Ipak, mogu postojati propusti vezani za bezbednost koji nisu pod kontrolom PC MASTER. Odlukom da kompaniji PC MASTER obezbedi lične informacije korisnik razume i slaže se sa činjenicom da bezbednost, integritet i privatnost njegovih podataka ne može biti 100% garantovana. PC MASTER zadržava pravo da bilo kada izmeni ovu Politiku privatnosti. Svaka izmena postaje važeća nakon njenog objavljivanja na sajtu https://pcmaster.rs. Korisnik se obavezuje da povremeno pročita ovu politiku privatnosti kako bi bio upoznat sa eventualnim izmenama iste. Ukoliko korisnik nastavi da koristi sajt i usluge PC MASTER nakon bilo koje nove verzije politike privatnosti, podrazumeva se da je istu prihvatio kao važeću.


korida Archives | ZA SREBRENICU\nKORIDA U SREBRENICI: Najbolji bikovi iz regije i šire\nKorida u Srebrenici održaće se u subotu 15. septembra, a viđene će biti borbe bikova iz najboljih odgajališta iz Srebrenice, Sokoca, Han Pijeska, Milića i šire. Kako nam je rekao jedan od organizatora koride, Sadik Begić iz…\nDanas je u Srebrenici održana tradicionalna korida. Viđene su borbe bikova iz najboljih odgajališta iz Srebrenice, Han Pijeska, Milića, Sokoca i šire. Goste je zabavljala izvorna grupa "Podrinjski jarani" a za najmlađe je bio…\nSREBRENICA – Tradicionalna korida u Srebrenici održaće se u subotu 16. septembra, a biće viđene borbe bikova iz najbolji odgajališta iz Srebrenice, Sokoca, Han Pijeska, Milića i šire. Kako nam je rekao jedan od organizatora…


Nisu ratovi, siromaštvo i noćni život: Šta stranci najčešće pitaju Gugl o Srbiji?\nBloger i analitičar Jakub Marian napravio je zanimljivo mapu koja prikazuje kako svet vidi ljude u Evropi, tačnije kakvi sve stereotipi vladaju o različitim zemljama, ali i šta je to što ih posebno interesuje.\n26.04.2017. - 10:54h\nKako je objasnio Marian, ova mapa prikazuje šta je u vezi sa evropskim zemljama što ljudi najviše pretražuju na Guglu.\nOn je otkrio da ljude zanima zašto se Turska baš tako zove, zašto je Švajcarska označena kao CH (latinsko ime Confoederatio Helvetica). Zanimljivo je da veliki broj ljudi, iz nekog razloga, misli da Belgija uopšte nije zemlja.\nBrojne pretrage su u vezi sa nedavnim događajima, pa se ljudi interesuju zašto je Velika Britanija izašla iz EU, ali i za ruske vojne intervencije u Siriji. Tu su i stereotipi koji vladaju o ljudima i zemljama, pa se stranci pitaju zašto su Česi ateisti, Poljaci katolici, a Danci najsrećniji narod na svetu.\nLjude zanima i zašto su Španija i Ukrajina tako siromašne, a Norveška i Nemačka tako bogate, piše ns portalu Jakuba Mariana (jakubmarian.com)\nKad je reč o zemljama regiona, prvi put u centru pažnje nisu ratovi. Naime, većinu ljudi zanima zašto te zemlje još uvek nisu u Evropskoj uniji. Kada je reč o Srbiji, strance interesuje zašto je naša zemlja tako dobra u vaterpolu.


Selektor Portugala Keiroš suspendovan – Nadlanu.com\nSelektor Portugala Keiroš suspendovan\nLISABON, 2. septembra 2010. (Beta-AP) - Selektor fudbalske reprezentacije Portugala Karlos Keiroš suspendovan je na šest meseci, pošto se protivio da igrači njegovog tima budu podvrgnuti anti-doping testovima pred Svetsko prvenstvo u Južnoj Africi.\nSportski institut Portugala, koji rukovodi nacionalnom anti-doping agencijom, saopštio je da je Keiroš vređao lekare poslate na izvrše testove i agresivnim ponašanjem ih ometao u obavljanju dužnosti.\nInstitut je u izveštaju od 31 strane naveo da je posle brojnih saslušanja ustanovio da je Keiroš zastrašivanjem uneo nemir u lekarski tim i da je jedan član ekipe zbog toga pogrešno izvršio test.\nNijedan igrač tima nije bio pozitivan na doping.\nFudbalski savez Portugala i Keiroš za sada nisu komentarisali slučaj, iako je sam trener ranije negirao optužbe i priznao da je vređao lekare.\nKeiroš je kazao da je bio besan zbog ranog i nenajavljenog dolaska lekara u trening bazu tima što je omelo ekipu u radu. Sugerisao je I da bi optužbe mogle da budu način da se on otera sa mesta selektora posle razočaravajućeg nastupa na Mundijalu i ispadanja od kasnijeg prvaka Španije u osmini finala.\nFudbalski savez Portugala prethodno je zbog istog incidenta suspendovao Keiroša na jedan mesec, ali je istakao da selektor, uprkos neprikladnom ponašanju, nije onemogućio testiranje igrača.\nNova, produžena kazna ugroziće Keirošov ostanak na čelu Portugala, pošto će propustiti prve četiri utakmice ekipe u kvalifikacijama za Evropsko prvenstvo 2012. godine.\nKeiroš neće moći da vodi reprezentaciju Portugala na sutrašnjoj utakmici sa Kiprom, a četiri dana kasnije i na susretu sa Norveškom. Propustiće i dva naredna meča kvalifikacione Grupe H sa Danskom i Islandom.\nEkipu će u odsustvu Keiroša predvoditi njegov zamenik Agoštinjo Oliveira.


Građani Republike Srpske za potpunu zabranu rada nedeljom u trgovinama | Novosti.RS\n11. 12. 2019. u 15:05\nAnketa koja je sprovedena putem internet sajta Saveza sindikata Republike Srpske i putem stranice na društvenoj mreži Fejsbuk, a u kojoj je glasalo ukupno 1.565 građana, pokazalo je da je ogromna većina ili oko 94 odsto za potpunu zabranu rada nedeljom u trgovinama.\nGoran Savanović, predsednik Sindikata trgovine, ugostiteljstva, turizma i uslužnih djelatnosti Republike Srpske predstavio je danas rezultate ankete „Rad nedeljom u trgovini“, a koja je pokazala da je za ograničenje rada na prvu smenu svega 56 građana ili 3,58 odsto, dok 33 građana ili 2,11 odsto smatra da rad nedeljom treba dozvoliti bez ograničenja.\nIz sindikata su podsetili da je prosečna plata zaposlenih u trgovini 711 KM, te da u ovaj iznos ulazi i topli obrok i prevoz.\nSindikat od svoje inicijative da se rad nedeljom potpuno zabrani ili ograniči ne odustaje. Čeka se sednica Predsedništva Saveza opština i gradova RS i odluka o inicijativi sindikata, koja bi trebala biti donesena polovinom ovog meseca.\n- Razloga da se ne radi nedeljom je puno – nemogućnost normalnog rada i funkcionisanja, zadovoljenja kulturnih, društvenih, religijskih i bilo kojih drugih potreba, zbog velikog odliva radne snage u ovoj oblasti i naše obaveze da pomognemo tim ljudima, sindikat je krenuo u tu aktvinost - rekao je Goran Savanović.\nĐuro Amidžić, član sindikata i radnik Tržnog centra „Merkator“ Banjaluka obratio se u ime svih radnika zaposlenih u ovoj oblasti i rekao da je fiziči neizdrživo raditi u trgovini, posebno za žene, da su plate male, nije plaćen prekovremeni rad, kao ni noćni rad, radnici su izloženi psihičkim torturama, a pojavio se i veliki broj nekvalifikovanih radnika, jer kvalifikovani masovno napuštaju Republiku Srpsku.\nPročitajte još: "Zaposleni rade i po 60 sati sedmično, a računa im se 40. To je robovski rad": Da li će zaživeti inicijativa da se trgovinama zabrani rad nedeljom?\n- Trenutno nemamo ni kvalifikovane pekare, ni mesare, a opšte nezadovoljstvo radnika sve više se širi. Navedeni problemi manje su izraženi u trgovinama gde postoji sindikalna organizacija, za razliku od onih gde radnici nisu sindikalno organizovani – istakao je Amidžić.


19 11 SOS Liga budućih šampiona\n09 12 2019 / 10:33\nutorak, 19 novembar 2019 16:29\n“SOS Liga budućih šampiona”\n- 3. vikend\nProteklog vikenda u Somboru je nastavljen turnir u malom fudbalu pod nazivom “SOS Liga budućih šampiona”.\nU subotu 16.novembra odigrano je 13 utakmica u generacijama od 2008 go 2012 godišta, i postignuto 97 golova. Pored somborskih škola fudbala klubova “Spektar” , “Oranž”, “ŽAK” i “Radnički 1912” videli smo ekipe “Crvenke”, “Subotice” I “Spartaka” iz Subotice, kao i “Olimpika” i “Mladosti” iz Apatina. Najviše uspeha imali su fudbaleri iz “Crvenke” i “Radničkog 1912”, koji su u 4 meča ostvarili po 3 pobede i jedan poraz. Najefikasniji je bio “Spektar” koji je “Mladost” savladao sa 13 : 0. Ekipa “Sparta” iz Subotice uvek ima izuzetne generacije malih fudbalera pa je tako bilo i ovaj put\nU nedelju 17.novembra odigrano je 11 utakmica i postignuto čak 103 gola. Za ovakav skor najviše su bile zaslužne ekipe “Radnički” Sombor koji je “ŽAK” pobedio sa 12 : 0, “Olimpik” Apatin koji je istom klubu dao 16 golova, dok “Lider” iz Odžaka 11 golova dao “Spektru”. Pored pomenutih ekipa u nedelju su na teren “Oranž arene” istrčavali timovi “Korduna” iz Kljajićeva, “Subotice” i domaći “Radnički 1912” i “Oranž”.\nSledeći četvrti fudbalski vikend “SOS Liga budućih šampiona” je 23. i 24.novembra I očekivanja su da će se veoma brzo moći ustanoviti koji su to timovi koji će biti glavni kandidati za završni turnir sledeće godine na Zlatiboru.\nPo gledajte na kraju komplet rezultate i satnicu utakmica sledećeg vikenda.


Nekomercijalna poljoprivredna gazdinstva\nNosioci nekomercijalnih poljoprivrednih gazdinstava imaju obavezu da po osnovu Zakona o doprinosima Republike Srpske za doprinos za zdravstveno osiguranje uplate od 42 do 384 КM godišnje, zavisno od statusa obveznika doprinosa.\nNosioci nekomercijalnih poljoprivrednih gazdinstava, kojih je i najviše u Republici Srpskoj (oko 90 odsto) ne uplaćuju doprinose za PIO.\nU slučaju kada je nosilac nekomercijalnog poljoprivrednog gazdinstva penzioner, propisano je da uplaćuje jedan odsto od prosječno isplaćene penzije, što je oko 3,5 КM mjesečno ili 42 КM godišnje. U slučaju kada nosilac nekomercijalnog gazdinstva ima status zaposlenog lica on uplaćuje jedan odsto od prosječnih bruto primanja u Republici Srpskoj, što je godišnje oko 160 КM. Кada nosilac nekomercijalnog poljoprivrednog gazdinstva ima status poljoprivrednika, on uplaćuje oko 32 КM mjesečno ili 384 КM godišnje.\nO ukupnog broja registrovanih poljoprivrednih gazdinstava u Republici Srpskoj, oko 42.500, u strukturi poljoprivrednih gazdinstava u Republici Srpskoj dominiraju nekomercijalna poljoprivredna gazdinstva, oko 38 hiljada (88,85 odsto), potom komercijalna oko četiri hiljade (9,57 odsto), te poslovni subjekti, oko 670, ili 1,57 odsto, naveli su u ministarstvu.\npoljoprivredna gazdinstva doprinosi zdravstveno osiguranje\nDeset mjesta u Rusiji koja lede krv u žilama


BalkanMagazin :: Rijad: Sneško Belić je uvreda za islam\nRijad: Sneško Belić je uvreda za islam\nčetvrtak, 15. januar 2015 14:12\nNakon što je snežna oluja prošle nedelje zahvatila Bliski istok, zabeleo je, treću godinu zaredom, i sever Saudijske Arabije, zemlje čiji stanovnici retko imaju priliku da ovako nešto dožive. Mnogi su se prvi put sankali, grudvali ili pravili Sneška Belića. Međutim, zimske radosti su naišle na negodovanje verskih vođa\n(foto, Arapski Sneško sa tradicionalnom maramom na glavi)\nStanovnici grada Tabuka na severozapadu Saudijske Arabije treću godinu zaredom imaju priliku da vide sneg, pojavu koja je za ovaj kraj više nego neuobičajena. Zimske radosti su ovih dana, međutim, izazvale i izvesne kontroverze po pitanju vređanja islama. Tako se i Sneško Belić našao na udaru verskih učenjaka, koji su zabranili pravljenje ovih „ljudi“ od snega i to okarakterisali kao antiislamski čin.\nNaime, nakon što je na jednom od verskih sajtova upitan za mišljenje o mogućnosti da očevi naprave Sneška Belića svojoj deci, koja retko imaju priliku da se igraju u snegu, šeik Mohamed Saleh al Munadžid je istakao da „nije dozvoljeno da se prave statue od snega, čak ni iz zabave“. Citirajući verske vođe, Munadžid je objasnio da napraviti Sneška Belića zapravo znači da se stvara slika ljudskog bića, što je u rigidnoj sunitskoj kraljevini okarakterisano kao greh.\nŠeik Mohamed Saleh al Munadžiid (foto, Al Arabija)\n„Bog je ljudima dao prostora da naprave šta god žele a što nema dušu, pa bilo da se radi o drveću, voću, brodovima, zgradama i slično“, istakao je Munadžid a prenosi saudijska TV stanica Al Arabija.\n„Imitiranje nevernika“ i „put u erotizam“\nNjegov stav izazvao je različite reakcije sunarodnika. Pojedinci su tvrdili da se verske vođe plaše svega što bi moglo da im uzdrma veru, te su istakli da u državu postoje dve vrste ljudi – „oni koji u svemu traže fatvu (versku zabranu) i oni koji žele da se mešaju drugim ljudima u život, kroz fatvu“. Jedan Arapin je objavio svoju fotografiju kako stoji pored Sneška Belića kojeg je obukao kao nevestu. Bilo je i onih koji su podržali šeikov stav, te naznačili da je pravljenje Sneška Belića „imitiranje nevernika“ koje promoviše „požudu i erotizam“, i pozdravili verske vođe što „prepoznaju stvari koje čak ni đavolu ne bi pale na pamet“.\nSnežna oluja u saudijskom selu Alkan prošle godine (Rojters, Al Arabija)\nSnežna oluja je prošle nedelje zahvatila Bliski istok, te je u Palestini, Libanu, Damasku čak bilo proglašeno vanredno stanje zbog očekivanih 25 centimetara snega. Saobraćaj je u pojedinim gradovima bio otežan a deca su bila pošteđena odlaska u škole. Snežni nanosi ni ove godine nisu zaobišli severni deo Saudijske Arabije prema granici sa Jordanom. Ostalo je zabeleženo da su Saudijci tokom prošlogodišnje zime dolazili u grad Tabuk iz drugih delova zemlje samo da bi videli snežnu oluju.\nKamile na snegu u provinciji Tabuk\nPovučena kupka zbog spornog naziva\nArapski mediji istovremeno prenose još jednu versku zabranu, ovoga puta iz Dohe. Katar je, naime, naložio povlačenje kozmetičkih proizvoda „Viktorija sikreta“, linije koja u nazivu ima „jagode i šampanjac“. Sporni proizvodi povučeni su sa rafova „Lendmark mola“ u Dohi jer su „protivni običajima, tradiciji i islamskim vrednostima“. Vlasti nisu dalje obrazlagale svoju odluku, ali se tumači da je u pitanju pominjanje šampanjca. Iako u Kataru – u kojem većinom žive stranci na privremenom radu u odnosu na malobrojno lokalno stanovništvo – alkohol nije zabranjen, konzumiranje je ipak svedeno na barove pri hotelima i specijalizovane prodavnice u kojima je moguće pazariti samo uz posebnu dozvolu.


Porast incidenata iz mržnje posle pobede Trampa | Autonomija\nPorast incidenata iz mržnje posle pobede Trampa\nNajveći porast zabeležen je u napadima na muslimane, delimično i zato što je Tramp naročito kritikovao Islam tokom kampanje\nU prvih pet dana nakon što je Donald Tramp pobedio na američkim predsedničkim izborima, jedna nevladina organizacija je registrovala više od 400 incidenata „maltretiranja i zastrašivanja“ manjina, prenosi danas Rojters.\nPravni centar „Saudern poverti lo senter“ koji prati govor mržnje širom zemlje, proučavao je vesti, direktne izveštaje i komentare na društvenim mrežama i zaključio da su se učesnici mnogih incidenata „direktno pozivali na Trampovu kampanju i njene slogane“.\nDruge organizacije za građanska prava su izvestile o porastu verbalnog i fizičkog zlostavljanja manjina, uključujući muslimane, crnce, građane latinoameričkog porekla, Jevreje, homoseksualce i imigrante širom zemlje od izbora 9. novembra.\nNajveći porast zabeležen je u napadima na muslimane, delimično i zato što je Tramp naročito kritikovao Islam tokom kampanje.\nFBI je 14. novemba saopštio da su zločini iz mržnje protiv muslimana 2015. godine dostigli najviši nivo za više od deset godina.


Amerika: Severna Koreja gradi novu platformu za lansiranje balističkih raketa - 06.05.2020, Sputnik Srbija\nSeverna Koreja je stigla do završne faze u izgradnji novog objekta, koji se verovatno može koristiti za lansiranje interkontinentalnih balističkih raketa, navodi... 06.05.2020, Sputnik Srbija\n© Kin CheungPjongjang\nPrema infomacijama koje su objavljene na sajtu Centra, novi objekat se nalazi u južnom delu međunarodnog aerodroma u Pjongjangu. Ističe se da „postoji velika verovatnoća da je povezan sa razvojem raketnog programa u Severnoj Koreji“.\nPrema mišljenju američkih stručnjaka, infrastruktura, koja se podiže na ovom objektu, ima mogućnost da lansira interkontinentalne balističke rakete „Hvason 15“, kao i sve druge poznate severnokorejske balističke rakete.\nStručnjaci su došli do takvih zaključaka na osnovu satelitskih snimaka objekta.\nSeverna Koreja je 2017. godine testirala interkontinetalnu balističku raketu „Hvason 15“. Procenjuje se da je domet rakete više od 12.000 kilometara, kao i da je u stanju da pogodi mete na teritoriji SAD. Pjongjang od tada nije lansirao rakete sa takvim karakteristikama kako ne bi došlo da zaoštravanja odnosa sa Vašingtonom, smatraju stručnjaci. Prošle godine zemlje nisu postigle značajan uspeh tokom pregovora. Na primer, drugi sastanak predsednika Severne Koreje i SAD, Kim Džong Una i Donalda Trampa, održan u februaru 2019. godine, završen je neuspehom.\nPjongjang testirao raketni bacač


Rukometašice ŽRK Srem u sastavu reprezentacije Srbije - Ozon Media\nKadetska ženska rukometna reprezentacija Srbije otputovala je danas u Gruziju na Prvenstvo Evrope „B“ divizije koje se igra od 06 – 15. avgusta.\nSelektor Srbije, Zoran Barbulović, na pripreme koje su održane u Kragujevcu pozvao je devojke iz nekoliko klubova iz Srbije i posle žestokih priprema i dve odigrane prijateljske utakmce protiv Slovenije koje su naše devojke pobedile, selektor je odredio sastav.Samo one najspremnije u ovom trenutku ušle su u sastav reprezentacije za ovo veoma jako takmičenje.\nСрбију ће на Европском првенству Б дивизије предстaвљати: голмaни Ања Цветковић, Анастасија Недељковић и Татјана Чинку, лево крило Наташа Ћетковић, пивотмени Невена Бјелић и Владана Митровић, десна крила Дуња Радевић и Ања Вујновић, леви бекови Јована Пантовић, Ана Петровић и Ања Кленковски, средњи бекови Јана Милошевић, Тамара Мандић и Александра Васић и десни бекови Милица Игњатовић и Милица Аћимовић.\nU grupnoj fazi 6. avgusta u 12.30 sastaju se Srbija i Farska Ostrva.Već 9. avgusta Srbija igra sa Estonijom u 12.30.Treću utakmicu u grupi Srbija igra 12. avgusta u 15.00 sa Italijom.\nU sastavu Kadetske reprezentacije Srbije nalaze se i dve igračice Ženskog rukometnog kluba Srem iz Sremske Mitrovice.Nataša Ćetković koja igra na poziciji levog krila ponikla je u ŽRK Srem od prvih rukometnih koraka.Prošla je sve selekcije, od pionirskih,.kadetskih, juniorskih. Iako je mlada po godinama ona je standardni član prve ekipe Srema i igra jednu od najznačajnijih uloga u ekipi koja se takmiči u Prvoj rukometnoj ligi Srbije.


Konkurencija i Državna pomoć tokom COVID-19 pandemije - Gecić Law\nIzazovi za Komisiju za zaštitu konkurencije („KZK“) i Komisiju za kontrolu državne pomoći („KKDP“) su naglo porasli u poslednjih deset meseci. Novi članovi Saveta su izabrani u oba tela. Početak njihovih mandata se vremenski podudario sa početkom COVID-19 pandemije („COVID-19“) koja je sigurno poremetila njihove prvobitne planove i ideje.\nCOVID-19 telima za zaštitu konkurencije postavlja dva zadatka: prvi, da obrate pažnju na krizne kartele, i drugi, da istovremeno dozvole potrebnu saradnju između konkurenata u situacijama kada je to opravdano. Nažalost, za razliku od Evropske Komisije („EK“) koja je objavila Privremeni okvir za ocenu pitanja zaštite konkurencije u vezi poslovne saradnje za vreme COVID-19, KZK do sada nije objavila nijedno obaveštenje ili smernice koje se odnose na saradnju konkurenata u vreme pandemije bez kršenja Zakona o zaštiti konkurencije. KZK je samo obavestila učesnike na tržištu o primeni Uredbe o primeni rokova u upravnim postupcima za vreme vanrednog stanja (za više videte ovde). Pažnja je skrenuta na proceduralne rokove u postupcima koncentracija i pojedinačnih izuzeća restriktivnih sporazuma od zabrane, bez i jedne reči o izazovima sa kojima su se suočavali učesnici na tržištu da posluju u skladu sa pravilima zaštite konkurencije za vreme COVID-19. Ovakav stav KZK može se smatrati problematičnim imajući u vidu da je COVID-19 izazvao značajne poremećaje na tržištima u Srbiji.\nKZK je u 2020. godini do sada pokrenula nekoliko postupaka utvrđivanja povrede konkurencije. Kao što je već i najavila, KZK je svoj kurs usmerila na restriktivne sporazume. Prvi postupak je pokrenut protiv pet učesnika na tržištu zbog osnovane sumnje da su dogovoreno podneli zajedničku ponudu u postupku javne nabavke. Posle toga, nakon sprovedene sektorske analize tržišta trgovine na malo u prodavnicama pretežno hranom, pićem i duvanom za period 2017-2018. godine, KZK je pokrenula postupak protiv 23 učesnika na tržištu (dva dobavljača i 21 maloprodavca) obrazlažući da njihovi sporazumi sadrže odredbe kojima se utvrđuju cene u daljoj prodaji. U septembru, KZK je objavila da je pokrenula još dva postupka zbog utvrđivanja cena u daljoj prodaji izvršivši nenajavljene uviđaje u prostorijama učesnika prisutnim na tržištu distribucije potrošačke elektronike. Nekoliko dana posle, još jedan postupak zbog utvrđivanja cena u daljoj prodaji je pokrenut protiv distributera brenda Nespresso.\nPored toga, KZK nije zapostavila ni zloupotrebu dominantnog položaja. U julu je pokrenut postupak protiv autobuskog prevoznika. KZK ima iskustva sa vođenjem ovakve vrste istrage imajući u vidu da je već jednom sprovela sličan postupak u kome je utvrdila postojanje zloupotrebe dominantnog položaja.\nU skladu sa novim Zakonom o kontroli državne pomoći koji je stupio na snagu 1. januara 2020. godine, institucionalana i funkcionalna nezavisnost KKDP je dodatno pojačana. Vredno je pomenuti da je KKDP brzo reagovala na pojavu COVID-19 demonstrirajući proaktivan pristup. Naime, u cilju ublažavanja uticaja pandemije na srpsku ekonomiju, KKDP je 17. marta 2020. godine donela Obaveštenje o primeni pravila za dodelu državne pomoći u vezi sa novonastalim okolnostima – COVID-19. Navedeno obaveštenje je transponovanje Obaveštenja EK od 13. marta. 2020. godine, u skladu sa članom 73 stav 2 Sporazuma o stabilizaciji i pridruživanju između Evropske Unije i Srbije, kao i člana 107 Ugovora o funkcionisanju Evropske Unije. Ovakav potez je pokazao pozitivan pristup KKDP da usklađuje svoje postupanje sa praksom EK.\nDodatno, Vlada Republike Srbije je usvojila dve uredbe u cilju ublažavanja posledica COVID-19. Uredba o uslovima i kriterijumima usklađenosti državne pomoći radi otklanjanja štetnih posledica prouzrokovanih epidemijom zarazne bolesti COVID-19 propisuje da se državna pomoć može dodeliti pod uslovom da: (i) ukupna visina pomoći ne prelazi iznos potreban za pokrivanje opravdanih troškova; (ii) ako se državna pomoć dodeljuje na osnovu šeme određuje se period važenja mere, ukupan budžet, instrument pomoći, intenzitet i korisnici; (iii) stvarni gubitak nije nastao kao posledica nepoštovanja pozitivnih propisa za vreme epidemije zarazne bolesti COVID-19, odnosno da bi takvi troškovi nastali bez obzira na epidemiju zarazne bolesti COVID-19; (iv) korisnik nije direktno odgovoran za nastanak, odnosno nije grubom nepažnjom ili svesno doprineo stvarnom gubitku.\nSa druge strane, Uredba o uslovima i kriterijumima usklađenosti državne pomoći radi otklanjanja ozbiljnog poremećaja u privredi prouzrokovanog epidemijom zarazne bolesti COVID-19 propisuje da državna pomoć može dodeliti u obliku: (i) subvencije, otpisa duga, poreskih olakšica; (ii) subvencionisanih kamatnih stopa za kredite; (iii) garancija za kredite pod uslovima povoljnijih od tržišnih; (iv) odlaganja plaćanja poreza i/ili doprinosa za socijalno osiguranje; (v) subvencija za plate zaposlenih radi izbegavanja otpuštanja tokom epidemije zarazne bolesti COVID – 19; (vi) kratkoročnog osiguranja izvoza.\nVerovatno nije teško reći da KZK ima sklonost ka postupcima utvrđivanja cena u daljoj prodaji. Da li zato što je to najčešće kršenje zakona ili zato što je za KZK to lakša opcija, možemo samo da pretpostavimo, ali biće zanimljivo videti u narednom periodu kako će KZK završiti pokrenute postupke. S druge strane, novi Savet KKDP pokazao je spremnost da se suoči sa COVID-19, ali pravi izazov je tek na pomolu sledeće godine kada će posledice pandemije postati mnogo jasnije.


Mihajlovićeva : Vozovi barskom prugom ponovo mogu da idu 100 km na sat – "Infrastruktura železnice Srbije" ad\nObjavljeno 15. novembra 2017. 16:53 16. novembra 2017. 11:54\n„Srbija bi za tri godine trebalo da ima najmanje 520 km pruga na kojima će vozovi moći da idu prosečnom brzinom od 120 do 150 km na sat“ izjavila je potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović.\nOna je danas, prisustvujući obeležavanju završetka modernizacije barske pruge od Resnika do Valjeva, istakla da su na ovoj deonici vozovi ranije išli i brzinom manjom od 30 km na sat na pojedinim delovima.\n„Od danas vozovi modernizovanom prugom ponovo mogu da idu brzinom od 100 km na sat. Rekonstruisali smo prvih 77 km pruge i ovo je samo početak. U narednom periodu radićemo na modernizaciji cele barske pruge, jer ne želimo da se na to čeka još četiri decenije. Radićemo kako na železničkom Koridoru 10, tako i na rekonstrukciji pruga koje nisu deo Koridora“, rekla je Mihajlovićeva.\nMihajlovićeva je dodala da bi za dve godine trebalo da imamo i modernizovanu prugu Beograd – Budimpešta, kojom će vozovi moći da idu brzinom od 200 km na sat.\nOvo je prva ozbiljnija rekonstrukcija barske pruge nakon četiri decenije od njenog puštanja u saobraćaj. Izvođač radova na modernizaciji barske pruge bila je kompanija „RŽD Internešnl“, a veći broj domaćih firmi bili su angažovani kao podizvođači.\nGeneralni direktor „Infrastruktura železnice Srbije“ Miroljub Jevtić je rekao da na pruzi Resnik – Valjevo više nema laganih vožnji i da je posle više decenija izvršen remont najznačajnih infrastrkturnih objekata na barskoj pruzi, uključujući i tunel „Bela reka“ dug 3,8 kilometara.\nPrvi potpredsednik Ruskih železnica Aleksandr sergejevič Mišarin je rekao da su tu prugu zajedno radili ruski i srpski stručnjaci, da je pruga izgađena kvalitetno i u predviđenom roku.On je naglasio da će Ruske železnice raditi i prugu Stara Pazova – Novi Sad koja je deo buduće brze pruge Beograd – Budimpešta.\nZahvalio je Vladi Srbije na dobroj saradnji i izrazio očekivanje da će saradnja biti nastavljena i da žele svoje iskustvo i tehnologiju da podele sa Srbijom.


Vesti online / Sport / Fudbal / Đurđić: Dosadno je, ali oporavak ide po planu\nŽeli povratak u Bundesligu: Nikola Đurđić\nFudbaler Grojter Firta se trenutno nalazi u Ukrajini na rehabilitaciji posle teške povrede koju je doživeo pre skoro mesec dana na meču protiv Kajzerslauterna.\nOn je pokidao prednji ukršteni ligament, što znači da se na teren neće vratiti pre februara i drugog dela sezone u Cvajti.\n"Za sada sve ide kao što je planirano. Ovaj period je malo dosadan, ali jako bitan. Trudim se da što pre u potpunosti ispravim i savijem koleno", rekao je Đurđić.\nOn je dodao da se pravo zbog toga i odlučio da ode u Ukrajinu na oporavak.\n"U Ukrajini sam, zato što sam hteo da idem kod najboljeg, a Andreja Milutinović to sigurno jeste što se tiče oporavka. Neki bi rekli da je on (Lionel) Mesi u svom poslu. Ovde imam sve uslove koji su mi potrebni za sada", kazao je srpski fudbaler.\nĐurđić je naveo da sluša savete lekara i da neće požurivati sa povratkom, već će se samo potpuno spreman vratiti na teren.\n"Moj cilj je da se pre svega spremim za početak drugog dela sezone. Sve ranije od toga bi bio veliki rizik", rekao je Đurđić.\nEkipa Grojter Firta je odlično počela novu sezonu i trenutno je na prvom mestu na tebeli u Cvajti.\n"Ekipa je uz mene i imam njihovu podršku. Obećali su mi da će ostati na prvom mestu dok se ne vratim, a da ćemo se onda zajedno vratiti u Bundesligu", zaključio je Đurđić.


Predsednik Srbije Aleksandar Vučić dočekuje predsednika Turske Redžepa Tajipa Erdogana, na početku njegove dvodnevne posete Srbiji, u Beogradu, 7. oktobra 2019.\nTurska se, kada je reč o Kosovu, ponaša u skladu sa svojim interesima, ali kako je danas, posle razgovora sa predsednikom Turske Redžepom Tajipom Erdoganom rekao predsednik Srbije Aleksandar Vučić, veliki korak je to što je Erdogan rekao da će Turska prihvatiti rešenje do kojeg dođu Srbi i Albanci.\nNa konferenciji za medije održanoj posle razgovora dva predsednika, Vučić je rekao da je Turska na osnovnu svojih interesa priznala nezavisnost Kosova, ali da Srbija nije u poziciji da Turskoj deli packe i drži pridike zbog toga.\n"Nismo mi bliži nego što su bliži Priština i Sarajevo, samo neću da budemo dalje od njih", istakao je Vučić govoreći o odnosima sa Turskom:\n"Radimo sa Turskok na mnogo političkih projekata. A osnovni, definisao bih ga u jednom rečenici - naši odlični bilateralni odnosi, ali pre svega stabilnost na celom Balkanu, mir i verujem da zajedno za Turskom smo do sada uspevali da takve rezultate postignemo, i uveren sam da ćemo u budućnosti nastaviti istim putem", naglasio je Vučić.\nPredsednici Turske i Srbije, Redžep Tajip Erdogan i Aleksandar Vučić, na konferenciji za štampu u Beogradu, 7. oktobra 2019.\nPredsednik Turske Redžep Tajip Erdogan je rekao da će Turska nastaviti da igra konstruktivnu ulogu u stabilnosti Balkana i da pokušava da pomogne zemljama regiona da probleme ostave za sobom i rade dalje. U tom kontekstu on je naglasio značaj početka radova na putu Beograd - Sarajevo i sve boljih ekonomskih odnosa dve zemlje:\n"Upravo ste bili svedoci potpisivanja veoma važnih dokumenta u nekoliko oblasti - od odbrane, obrazovanja, nauke, do industrije i tehnologije. I ova dokumenta koja su upravo potpisana su dalje ojačala ugovornu osnovu naših odnosa", rekao je Erdogan.\nSrpska lista dobila legitimitet\nKonferencija za medije nije zaobišla ni pitanje upravo održanih izbora na Kosovu - komentarišući pisanje Jutarnjeg lista da zbog rezultata kosovskih izbora "Vučić trlja ruke", predsednik Srbije je odgovorio da bi trljao ruke da je postignuto kompromisno rešenje sa Albancima:\n"Što se tiče Srba - oni su dobili potreban legitimitet za pregovarački proces. Čekaćemo formiranje vlade u Prištini i sa onima koje su Albanci izabrali mi ćemo da razgovaramo, i mi ćemo da pregovaramo. Nemamo po tom pitanju nikakav problem. I u skladu sa tim želimo da postignemo neki dogovor u budućnosti. Da li će to d abude lako ili ne - ja sam siguran da neće", izjavio je Vučić.\nPredsednici Turske i Srbije, Redžep Tajip Erdogan i Aleksandar Vučić, defiluju pored postrojene garde Vojske Srbije, u Beogradu, 7. oktobra 2019.\nTurski predsednik Erdogan ostaje u dvodnevnoj poseti Srbiji, jer učestvuje i u radu trilateralnog samita Srbije, Turske i Bosne i Hercegovine. Zbog tog sastanka je danas u Beograd doputovao i predsedavajući Predsedništva Bosne i Hercegovine Željko Komšić.


28/11/2017 - Sport ekspres\nДан: 28. новембра 2017.\nTrener Partizana Miroslav Đukić rekao je da će njegovi fudbaleri učiniti sve da pobede Voždovac i revanširaju se tom klubu za poraz u prvom delu Super lige. – Sve ćemo učiniti da pobedimo i revanširamo […]\nU sredu vanredno kolo Super lige: Radnik na Marakani, Partizan na „krovu“\nFoto: FK Crvena zvezda Fudbalsko prvenstvo Srbije nastavlja se u sredu, kad će se igrati utakmice vanrednog, 19. kola Super lige. Lider na tabeli, ekipa Crvene zvezde dočekaće od 18 sati Radnik iz Surdulice. Zvezda […]\nSakramento Kingsi odigrali su 19 utakmica u sezoni i imaju tek pet pobeda. Poslednji trijumf ostvarili su u gostima i to na, ni manje ni više, terenu aktuelnog šampiona NBA lige Golden Stejta – 110:106! […]\nSpuštena zavesa na prvoligašku jesen: TSC nadigrao Temnić\n28/11/2017 28/11/2017 Rajko B\nUtakmicom između Temnića i Bačke Topole spuštena je zavesa na prvi deo sezone u Prvoj ligi Srbije. Gosti su slavili sa 2:0 u 15. kolu i proleće će dočekati kao četvrti. Posle ovog poraza nastavljena […]\nBorovčanin: Vratićemo boks na veliku scenu!\nFOTO: Embargo. rs Jubilarna, 60. „Zlatna rukavica“ najavljuje lepše dane srpskog boksa. Tri zlatne, četiri srebrne i osam brozanih medalja osvojene u konkurenciji šezdesetak boraca iz 15 zemalja, ali i nekoliko hiljada poklonika „plemenite veštine“ […]\nBinić: Terza laže, hoće fotelju predsednika FSS!\nPosle saopštenja Partizana i Crvene zvezde oglasio se član Izvršnog odbora FSS zadužen za regularnost takmičenja Dragiša Binić. – U vremenu kada Fudbalski savez i srpski fudbal postižu najbolje rezultate u poslednjih 20 godina, dva […]\nĐorđević: Napravili smo izuzetne rezultate! Zuros: Srbija je veoma dobar tim!\nSelektor košarkaške reprezentacije Srbije Aleksandar Đorđević rekao je da je izuzetno zadovoljan ostvarenim rezultatima u prve dve utakmice kvalifikacija za Svetsko prventsvo. – Važno veče za nas, za reprezentaciju. Ne znam koliko su svesni šta […]


TotalCar.rs » Panda Waze: Najdruštveniji gradski automobil ikad\nU prvom kvartalu 2018. godine, FIAT Panda i FIAT 500 su zajedno bili lideri u svom segmentu u Evropi sa tržišnim udelom od 28,4%.\nNovi model Panda Waze predstavlja veliki korak napred u oblasti informativno-zabavnih sistema sa integracijom dve jedinstvene aplikacije za pametne telefone: aplikacije Waze i Panda Uconnect.eđaja i interfejsa koji su laki za korišćenje.\nSada, sve što vozači moraju da urade jeste da postave svoje pametne telefone u držače koji se nalaze na komandnoj tabli i krenu na put, povezani i bezbedni u svakom trenutku.\nWaze je aplikacija za navigaciju koja omogućava vozačima da izbegnu zastoje u saobraćaju u toku svakodnevne vožnje, kao i u drugim situacijama.\nOva aplikacija je uvek u stanju da preporuči najbržu putanju na osnovu podataka koje u realnom vremenu dostavlja preko 100 miliona ljudi.\nNavigacija Waze je integrisana u aplikaciju Panda Uconnect – na Android i iOS platformama – što omogućava telefonu vozača da služi kao deo automobila koji kroz direktnu interakciju sa ekranom uređaja pristupa svim informativno-zabavnim funkcijama, upravlja pozivima i porukama, i proverava svoj dnevnik ili vremensku prognozu u realnom vremenu.\nŠtaviše, ukoliko je gorivo na izmaku, ili se otkrije nizak pritisak u gumama, alarm se pojavljuje na ekranu pametnog telefona nakon čega korisnik dobija mogućnost da izabere jednu od benzinskih stanica sa najboljim cenama ili izabere neku od najbližnih radionica koje nudi aplikacija Waze; oni jednostavno izaberu svoje odredište, a navigacija će preporučiti najbolju putanju kojom se stiže tamo.\nPored toga, zahvaljujući novoj aplikaciji Panda Uconnect, fotografije i video zapisi načinjeni u novom modelu Panda Waze biće sačuvani u galeriji vozačevog pametnog telefona, spremni da se podele sa prijateljima: još jedan originalan način za doživljaj putovanja bilo koje dužine, uz zasigurno dobijanje inovativnih usluga i pametan, društven navigacioni system.\nMopar® Connect, novi komplet usluga za bezbednost i daljinsko praćenje vozila dostupan je za model Panda Waze. Uz aplikaciju Uconnect Live, Mopar® Connect donosi nove povezane usluge, kao što je pomoć u slučaju nesreće ili praćenje lokacije vozila nakon krađe.\nŠtaviše, moguće je daljinski pratiti neke od funkcija vozila, kao što je prekoračenje unapred postavljenog ograničena brzine ili napuštanje oblasti definisane na mapi, kao i upravljanje zaključavanjem i otključavanjem vrata.


21 osoba izgubila život u napadu na dve šiitske kuće u pokrajini Dijala severno od Bagdada\n21 osoba izgubila je život u napadu na dve šiitske kuće u pokrajini Dijala severno od Bagdada, saopštila je iračka policija. Glavni izaslanik UN u Iraku, Ašraf Kazi, upozorio je da bi medjusobni napadi irakih sunita i šiita mogli da se pretvore u gradjanski rat, i pozvao je na održavanje razgovora izmedju iračkih etničkih grupa i predstavnika susednih država. U Bagdadu se, za to vreme, nastavljaju sahrane više od 200 žrtava bombaških napada u šiitskoj četvrti Sadr Siti. Napadi su izvršeni u četvrtak a dan asnije su pripadnici šiitske milicije ubili 30 sunita iz odmazde. Od ostalih vesti izdvajamo da su koalicione snage uništile pobunjeničku fabriku ekpsloziva u raciji u kojoj su ubijena najmanje 22 pobunjenika i jedan civil.\nAmerički potpredsednik Dik Čejni doputovao je u Saudijsku Arabiju na razgovore čija je centralna tema – kako zaustaviti sektaško nasilje u Iraku. Očekuje se da će Čejni pozvati saudijske zvaničnike da iskoriste svoj uticaj na iračke sunite i pomognu u stabilizovanju situacije u Iraku. Američki zvaničnici ističu da je saudijska vlada snažan partner SAD u regionu. Na dnevnom redu razgovora potpredsednika Čejnija sa kraljem Abdulahom takodje su izraelsko-palestinski konflikt i situacija u Libanu. Predsednik Bš će u sredu u Jordanu započeti razgovore o iračkoj bezbednosti sa iračkim premijerom Nurijem al-Malikijem.\nIzraelski vojnici ubili su dvojicu Palestinaca u pojasu Gaze, saopštili su lokalni lekari. Vojska se sukobila sa ekstremistima istočno od grada Beit Lahija, a zvaničnici izraelske armije kažu da su vojnici pucali na grupu muškaraca koja se prošle noći približavala prelazu Karni izmedju Gaze i Izraela. Još nije jasno da li su ljudi bili naoružani. Izrael je ofanzivu u pojasu Gaze, podsećamo, započeo u junu, kada su palestinski ekstremisti zarobili jednog izraelskog vojnika. U medjuvremenu, lider palestiske islamističke grupe Hamas, Haled Mešal je u Egiptu upozorio da se sprema novi ustanak protiv Izraela ako u roku od šest meseci ne bude postignut dogovor o uspostavljanju palestinske države na osnovu granica pre rata 1967. Mešal je istakao da bi zapadne zemlje trebalo da pomognu u tim pregovorima, i dodao da se Palestinci i arapske države slažu o granicama buduće palestinske države koja treba da obuhvati zapadnu obalu i pojas Gaze. Izrael odbacuje predlog da mirovni sporazum bude baziran na predratnim granicama.\nVisoki zvaničnici britanske vlade i bezbednosnih službi, članovi elitnog odbora za vanredne situacije - «Kobra» - sastali su se u Londonu da bi ispitali ubistvo bivšeg ruskog špijuna Aleksandra Litvinjenka koji je otrovan radioaktivnim materijalom. Britanske vlasti saopštile su da je 43-godišnji nekadašnji agent KGB-a ubijen teškom dozom retke radioaktivne supstance Polonium 210, a policija nastoji da rekonstruiše dogadjaje 1. novembra, kada se veruje da je Litvinjenko otrovan. Aleksandar Litvinjenko je prd smrt optužio ruskog predsednika Vladimira Putina da je naredio njegovo ubistvo, što Moskva poriče. Britanska vlada je i formalno zatražila od Rusije sve informacije koje mogu da pomognu istrazi Litvinjenkovog ubistva. Agent koji je pre šest godina pobegao iz Rusije postao je britanski državljanin prošlog meseca.


Druženje najboljih učenika sa općinskim načelnikom\n0 27 Decembra, 2018 13:40\nU sklopu prazničnog festivala „Zimska čarolija“, sinoć je upriličen događaj pod nazivom „Noć najboljih“, u sklopu kojeg je načelnik općine Sanski Most Faris Hasanbegović, organizovao prijem za najbolje učenike sanskih osnovnih i srednjih škola koji su ostvarili najbolje rezultate na školskim takmičenjima u toku 2018. godine.\nBila je ovo prilika da se najboljim učenicima čestita na postignutim rezultatima i poželi uspjeh u daljem toku školovanja. Ovom prilikom naglašena je opredijeljenost općine za ulaganje u mlade ljude i njihovo obrazovanje, jer samo je to garant razvoja i prosperiteta lokalne zajednice, ali i države u cjelini. Poruke sa ovog lijepog druženja, koje je održano u ugodnom ambijentu restorana „Hami VF“, je da najbolji među nama mogu i moraju graditi našu društvenu zajednicu, a da su obrazovanje i obrazovani ljudi stub razvoja svakog uspješnog društva. Učenici su govorili o motivima u toku dosadašnjeg školovanja, kao i planovima za budući period.\nOpćina Sanski Most posebnu pažnu posvećuje mladim ljudima kroz različite projekte, a isto tako redovno na godišnjem nivou jednokratnim stipendijama nagrađuje najbolje učenike. Inače, ovo je već druga godina kako se organizuje prijem ovakve vrste, koji ima za cilj između ostalog, da afirmiše mlade i uspješne učenike, i da ih podstakne na dalji rad i napredovanje.\nHumanitarni bazar za djecu u Sanskom Mostu


BANJALUKA – Vlada Republike Srpske dala je saglasnost Poreskoj upravi RS da svoja potraživanja u “Žitoprometu” iz Bijeljine koji je u stečaju, proda na javnom konkursu. Prema saznanjima CAPITAL-a jedan od prvih u redu za nadmetanje će biti kompanija “Pavgord” Gordana Pavlovića, koja je ubjedljivo najveći povjerilac posrnulog preduzeća.\n“Ovlašćuje se direktor Poreske uprave da pristupi zaključivanju ugovora o ustupanju potraživanja u stečajnom postupku sa najpovoljnijim ponuđačem, uz prethodno pribavljeno mišljenje pravobranilaštva Republike Srpske”, piše u odluci.\nVlada je i ostalim republičkim institucijama predložila da se na ovaj način “riješe” svojih potraživanja u Žitoprometu. Tu je prije svega mislila na “Institut za javno zdravstvo”, “Elektro Bijeljinu”, “Vode Srpske” i “Službeni glasnik RS”.\nAdvokat Miloš Stevanović, pravni zastupnik fočanskog “Pavgorda” u izjavi za CAPITAL je potvrdio naše navode.\n“Pavgord će učestvovati u licitaciji. Drago nam je da je država prepoznala investitore koji žele da ulažu i naravno da podržavamo fer i transparentan postupak. Spremni smo dati kvalitetnu ponudu, a kasnije nastaviti sa investicijama u „Žitopromet“ jer je cilj “Pavgorda“ da se kompanija podigne i da se ljudi koji su tamo radili ponovo zaposle, a proizvodnja obnovi”, kazao je Stevanović.\nPodsjećamo, na ročištu održanom u februaru stečajni upravnik “Žitoprometa” je priznao potraživanja od 6,2 miliona KM. Od te cifre “Pavgord” ima razlučno pravo na iznos od 4,8 miliona KM. Procjenjena imovina preduzeća je 11,5 miliona KM.\n“U slučaju “Žitoprometa” je veoma dobro to što postoji zainteresovani investitor. Okružni privredni sud u Bijeljini je pokazao veliku sposobnost i fleksibilnost pa bi smetnju za brz završetak jedino mogli predstavljati pojedine tužbe”, kazao je on.\nKomentari na članak: „Pavgord“ kupuje potraživanja Srpske u “Žitoprometu”\n27.05.2020 u 22:19\nSuper, taman da se pokrene privreda\n30.05.2020 u 17:48


Les: Rusija sukob ne moze da dobije, Srbija\nTanjug 4. marta 2022. 14:29\nu teskom polozaj\nBEOGRAD/LONDON, 4. marta (Tanjug) – Situacija u vezi sa Ukrajinom će se loše završiti po Rusiju, smatra istraživač Kembridž univerziteta Timoti Les, koji ocenjuje i da je Srbija u teškom položaju, jer se zbog odbijanja priključenju sankcijama EU, udaljila od prijema u Uniju.\nKomentarišući situaciju u vezi sa Ukrajinom, Les za Tanjug kaže da, u pogledu osnovnog odnosa snaga, ovo nije sukob koji Moskva može da dobije i da je ona kao „sila drugog reda, sa slabom ekonomijom i u dugoročnom padu, ušla u sukob sa SAD, svetskom supersilom, pomognutom Evropskom unijom, Velikom Britanijom, Japanom, Australijom i Kanadom“, dok istovremeno, Rusija nema saveznika.\n„Čak i ako Rusija uspe u svom neposrednom vojnom cilju da zbaci vladu u Ukrajini, suočiće se sa gorkim posledicama. Zbog ukrajinskih gerilaca, koje podržava Zapad, Rusija će i dalje krvariti na terenu, a Zapad će udaviti rusku ekonomiju sankcijama“, smatra Les.\nGovoreći o Srbiji, Les ocenjuje da je neposredan problem Beograda u vezi sa Kosovom, jer je glavni garant Srbije postao nepoželjan na međunarodnom planu, politički diskreditovan i ekonomski oslabljen sankcijama, što je ohrabrilo Albance da “poguraju” svoj cilj – nezavisnost Kosova.\n“Odnosi Srbije sa Evropljanima su zategnuti zbog njenog odbijanja da osudi rusku agresiju ili uvede sankcije u trenutku kada Evropljani traže solidarnost. Ovaj problem je dodatno komplikovan efikasnom političkom i medijskom kampanjom Kosova da prikaže Srbiju kao ruskog ‘klijenta’ koji je na sličan način posvećen destabilizaciji svog susedstva”, smatra Les.\nZato smatra da će Srbija platiti cenu, u smislu reputacije zemlje, te da su se njene šanse za ulazak u EU smanjile.\nNavodi i da je Srbija, takođe,mogla da pretrpi ekonomski udar.\nUkoliko bi se njeni odnosi sa EU pokvarili primećuje Les, Srbija bi mogla da izgubi sredstva za razvoj i strane investicije, a ako bi to prevazišla političkim usklađivanjem sa EU i uvođenjem sankcija Rusiji, rizikovala bi ekonomsku kaznu iz Moskve – višu cenu gasa, a možda čak i smanjenje snabdevanja.\nNa pitanje kako vidi pokušaje tzv. Kosova da iskoristi ovu situaciju da pokuša ulazak u NATO, Les kaže da je njegov utisak da su Albanci istinski uznemireni da će Srbija iskoristiti izbijanje rata u Ukrajini za anektiranje Severa Kim, a sa druge strane, navodi i da Albanci koriste priliku koju je stvorio rat.\nKako kaže,vide da je pozicija Srbije oslabljena međunarodnom reakcijom protiv Rusije, da je Zapad zabrinut zbog mogućnosti prelivanja sukoba u Ukrajini na Balkan, ali i da su neki na Zapadu mišljenja da je izvor nestabilnosti u regionu Srbija, pa da bi u cilju zaštite njihovih navodno ranjivih suseda, Kosova ili BiH mogli da se integrišu u zapadne organizacije kao što je NATO.\nLes, međutim, kaže da je prema svakoj racionalnoj analizi malo verovatno da će Srbija “zgrabiti” sever Kosova u trenutku kada je zemlja koja je njen glavni međunarodni “podržavalac” ozbiljno ugrožen.\n“Međutim, ako Priština gura svoje ciljeve na načine koji bi mogli da ugroze dobrobit srpskog stanovništva na Kosovu – ne samo njeno zalaganje za međunarodno članstvo, već i napore da ojača svoje bezbednosne snage i uspostavi kontrolu nad granicom – onda bi Srbija mogla da se oseća primorana da uradi upravo to što Priština sama predviđa. Ako se sukob u Ukrajini prelije na Balkan, verovatno će se tako i dogoditi”, prognozira Les.\nOn je ukazao i da postoji mala podrška na Zapadu za zalaganja Pridštine i navodi da ako Zapad ostane na ovom stavu rizici koji proizilaze sa Kosova verovatno mogu biti obuzdani.\nKada je reč o zahtevu Ukrajine za prijem u EU, i kakav bi to efekat izazvalo, kaže da je to vrlo hipotetičko pitanje, te da je moguće da bi, ako se rat brzo završi porazom Rusije, EU mogla da učini velikodušan gest Ukrajini dovodeći je u Evropsku uniju kako bi pomogla ekonomski oporavak zemlje i zaštitu od “dalje ruske agresije”.\n“Potencijalno, EU bi istovremeno mogla da nastoji da završi proces proširenja integracijom zapadnog Balkana, Moldavije i Gruzije. Međutim, u ovom trenutku, ovaj scenario je prilično malo verovatan”, kaže Les, a svoj stav obrazlaže time što su, kaže, zemlje zapadne Evrope već izrazile protivljenje ideji integracije Ukrajine iz razloga koji su uvek važili – da je EU preslaba da bi se dalje širila na istočnu Evropu, bez rizika za sopstveni opstanak, što bi tek moglo da važi u slučaju velike, korumpirane, siromašne i ratom oštećene zemlje poput Ukrajine.\n“Ako i kada se rat završi, vidim produbljivanje odnosa između Brisela i Kijeva, ali ne i članstvo Ukrajine u EU”, ističe Les.\nNasuprot tome, pod pretpostavkom ishoda rata u kojem je Rusija poražena, kaže da je moguće da će Ukrajina brzo pristupiti NATO-u, jer će se, dodaje, Zapad osećati prinuđenim da Ukrajini ponudi neku vrstu čvrste bezbednosne garancije, što bi moglo biti praćeno širim širenjem NATO-a na druge zemlje kao što su Moldavija, Gruzija, Finska i Švedska.\nGovoreći o efektu sankcija Rusiji, za tu zemlju, ali i za samu Evropu, Les kaže da je to za sada nemoguće tačno proceniti, iako je sigurno da će sankcije biti štetne za obe strane, a da će Rusija najviše trpeti zbog slabosti njene ekonomije.\nSa druge strane, kaže da će i Zapad patiti jer je Rusija glavni dobavljač robe – od energije do metala i pšenice.\n“Ako Rusija ne može lako da trguje, onda će sva ta roba biti deficitarna na svetskim tržištima, pa će i cene rasti. Svi će biti stisnuti, a neki poslovi možda više neće biti održivi. U slučaju dalje eskalacije, Rusija bi mogla da smanji isporuke gasa Evropi koji se ne bi mogli brzo zameniti iz alternativnih izvora”, upozorava Les.\nBiće, dodaje, svakako i političkih posledica za Moskvu, ali dodaje i da na “marginama” može biti poziva za ublažavanje sankcija Rusiji, posebno ako se rat u Ukrajini završi, zbog međuzavisnosti, ali da će ipak dominantan biti pritisak da se poveća domaća proizvodnja energije.


Centar za podršku porodici Obrenovac organizuje uskršnje aktivnosti za decu i porodice | SOS Dečija sela Srbija\nCentar za podršku porodici Obrenovac organizuje uskršnje aktivnosti za decu i porodice\nCentar za podršku porodici Obrenovac, jedan od Programa jačanja porodica koje sprovode SOS Dečija sela Srbija, u utorak, 03.04, od 11 do 15 časova, na Gradskom trgu u Obrenovcu, organizuje kreativne aktivnosti za decu, sa ciljem da deca ispolje svoju kreativnost i da se, u susret Uskršnjim praznicima, razonode, zabave i provedu vreme sa svojim roditeljima.\nTako će, u utorak, deca koja koriste usluge Centra za podršku porodici Obrenovac i svi mali Obrenovčani koji posete aktivnosti na Trgu imati priliku da učestvuju u kreativnim radionicama, zanimljivim igricama, farbanju uskršnjih jaja, crtanju, učenju i druženju.\nCentar za podršku porodici Obrenovac poziva sve velike i male Obrenovčane da u utorak učestvuju u aktivnostima na Gradskom trgu i uživaju u suncu, proleću, prazničnom duhu i ljubavi koju porodica donosi.\nProgram jačanja porodica u Obrenovcu pokrenut je 2014.godine kroz projekat urgentne pomoći poplavljenim područjima, kao Centar za podršku porodici, čiji su ciljevi bili pružanje pomoći porodicama da samostalno funkcionišu i nastave sa dnevnim životnim aktivnostima u hitnoj situaciji, kao i podrška kreiranju zdravog, brižnog i stabilnog okruženja za odrastanje dece. Centar za podršku porodici Obrenovac nastavio je svoj rad i nakon poplava, tako da danas program jačanja porodica u Obrenovcu funkcioniše kroz direktan rad stručnog tima sa porodicama, sa ciljem unapređenja kvaliteta života deteta u porodici, poštovanja prava deteta i podrške roditeljima u brizi o deci. Aktivnosti centra podrazumevaju psihološku, psiho-socijalnu, edukativnu i savetodavnu podršku. Članovi stručnog tima rade i na terenu, posećujući porodice u njihovim domovima.


Tači na sastanku sa Dakom o spremnosti CIK-a da organizuje izbore\nPredsednik Kosova Hašim Tači sastao se danas sa predsednicom Centralne izborne komisije Valjdetom Dakom, sa kojom je razgovarao o spremnosti ove institucije da organizuje prevremene izbore, ukoliko za tim bude bilo potrebe.\nSa sastanka(Foto ZPRK)\nTači je istakao da će u skladu sa ustavnom obavezom koja proizilazi iz člana 95, iskoristiti sve mogućnosti da na konsultacijama sa političkim partijama koje su zastupljene u Skupštini Kosova nađe rešenje za novu političku realnost, navodi se u saopštenju iz Tačijevog kabineta.\n„Ukoliko političke partije nisu u stanju da odgovore na ovu novu političku realnost u razložnom vremenskom roku, spreman sam da odmah raspišem nove izbore“, rekao je Tači.\nOn je dodao da ga je predsednica Daka obavestila da je CIK spreman da organizuje prevremene izbore, kad god.\nTači je istakao da je ključno da Kosovo ima novu, funkcionalnu, efikasnu, što sveobuhvatniju vladu što je pre moguće, kako bi bitni procesi napredovali, stoji u saopštenju.\n31.05.2020 Vlada Kosova donela odluku o ukidanju određenih mera (862)\n31.05.2020 Donja Gušterica: Napadnuta dvojica Srba (620)\n31.05.2020 Od ponedeljka se otvaraju svi prelazi i ukidaju epidemiološke mere (524)


HONOR predstavio Magic UI 3.0 ažuriranje za seriju HONOR 20 i HONOR View 20 – Personal magazin\nHONOR predstavio Magic UI 3.0 ažuriranje za seriju HONOR 20 i HONOR View 20\nGlobalni tehnološki brend HONOR najavio je danas da će modeli pametnih telefona HONOR 20, HONOR 20 PRO, HONOR View 20 i HONOR 9X (EMUI10.0) dobiti najnovije ažuriranje Magic UI 3.0 počevši od 10. marta 2020. godine.\nAžuriranjem Magic UI 3.0 korisničkog interfejsa, zasnovanog na Android telefonima, korisnici će dobiti estetski prijatan UX dizajn sa nizom prilagođenih funkcija za stvaranje jedinstvenog, sveobuhvatnog, inteligentnog živog ekosistema za mlade korisnike širom sveta. Ovaj napredni softver pomeriće granice u oblasti fotografije, performansa i bezbednosti na brojnim HONOR pametnim uređajima.\nPotpuno novi UX dizajn sa komfornim (comfort) ili tamnim (dark) režimom\nUređaji sa ažuriranim sistemom dobiće potpuno novi izgled, naročito u „dark“ režimu, koji će u velikoj meri unaprediti korisničko iskustvo. Istraživanjem koje je sprovela kompanija HONOR, ustanovljeno je da se pomoću ovog ažuriranja ostvaruje optimalan vizuelni kontrast između teksta i pozadine, čime je olakšano čitanje i smanjen zamor očiju. Pored toga, saturacija boja je podešena tako da obezbedi veću konzistenciju između normalnog i „dark“ režima.\nPoboljšani vizuelni elementi za podršku povratnim informacijama\nPomoću Magic UI 3.0 korisničkog interfejsa, korisnici mogu očekivati brže i lakše povratne informacije dok koriste svoj pametni telefon. Novim ažuriranjem omogućen je gladak prelaz između aplikacija, kao i prisustvo animacija na ekranu koje olakšavaju korišćenje. Kada korisnici pređu prstom prema gore da bi minimizirali aplikaciju, na ekranu se pojavljuje animacija koja prati njihov potez prstom, i na taj način pojednostavljuje korisničko iskustvo.\nBesprekorno iskustvo pametnog ekosistema uz povezivanje različitih uređaja\nJedan od ciljeva kompanije HONOR jeste izgradnja besprekornog ekosistema i jačanje sveobuhvatne IoT strategije „1 + 8 + N“, pri čemu nova verzija Magic UI 3.0 korisničkog interfejsa doprinosi ovom cilju tako što značajno olakšava međusobnu interakciju različitih uređaja i omogućuje povezivanje mobilnih telefona sa laptopovima (na modelima HONOR View 20, HONOR 20 i HONOR 20 PRO). Jednostavnim uključivanjem NFC funkcije i Wi-Fi mreže na pametnim telefonima i uparivanjem sa laptopom preko Bluetooth konekcije ili QR koda, korisnici mogu preneti slike i datoteke, kao i reprodukovati muziku, bez ikakvih problema.\nProfesionalna fotografija u pokretu sa prilagođenim svojstvima\nPored poboljšanja koja se odnose na UX dizajn, korisnicima je omogućeno i poboljšano fotografsko iskustvo kroz ažuriranja kamere. Na primer, oni sada mogu primeniti različite filtere već prilikom pravljenja fotografije. Aplikacija za kameru sada ima moderniji izgled sa vidljivijom trakom za zumiranje, kako bi korisnici lakše prilagodili stepen uvećanja fotografija. Pored toga, Magic UI 3.0 unapređuje i proces pravljenja video snimaka pomoću opcija kao što su pomoćna „mreža“ za pravljenje boljih kadrova, pokazivač horizontalnog nivoa i tajmer.\nVrhunske performanse uz visok stepen sigurnosti\nNajnovije softversko ažuriranje za HONOR pametne uređaje podrazumeva značajno unapređene performanse u bezbednom i povezanom okruženju. Svi uređaji ažurirani na Magic UI 3.0 biće zaštićeni putem samorazvijenog operativnog sistema Trusted Execution Environment. Na taj način, uređaji će imati najviši tepen bezbednosti uz CC EAL5 + sertifikat, koji predstavlja najviši nivo bezbednosnog sertifikata za perativne sisteme na pametnim uređajima.\nOsetljive operacije poput plaćanja i autorizacije prolaziće kroz ovaj izolovani, sigurni sistem kako bi presretanje i krađa podataka i novca bili sprečeni. Pomoću podešavanja veze, prenosa podataka i skladištenja podataka, garantovana je privatnost i bezbednost uređaja u ovom zaštićenom okruženju.\n← Kaspersky na listi Derwent Top 100 Global Innovator 2020 → 2 nove modifikacije malvera za Android koji u kombinaciji mogu da ukradu kolačiće iz brauzera


Treća Loto sedmica u nedelju dana, evo gde je uplaćen dobitni listić – Naši u svetu\nObjavljeno 24/05/19 u 22:02\nLOTO: Printscreen/TV Prva\nBEOGRAD – U 41. kolu igre na sreću Loto večeras je po treći put za redom izvučena glavna premija, „sedmica“ u vrednosti od 35 miliona dinara (oko 300.000 evra), a dobitni listić uplaćen je u Kladovu, piše „Blic“.\nDobitna kombinacija je: 4, 5, 11, 17, 28, 30 i 34.\nRekordni dobitak u igri Loto izvučen je u 4. kolu, 15. januara ove godine, a srećni dobitnik iz Subotice osvojio je 6,05 miliona evra. Državne lutrije Srbije je tada saopštila da je dobitnik uplatio 10 loto kombinacija u vrednosti od 800 dinara.\nPrethodna sedmica izvučena je u januaru 2018. godine, kada je dobitak od 300.000 evra otišao dobitniku u Beogradu. Dve sedmice u iznosu od preko četiri miliona evra izvučene su u Odžacima 2017. godine i Kanjiži 2010. godine.\nIzvučena loto sedmica “teška” 1,85 miliona evra, evo gde je uplaćen listić\nIgra na srećuKladovoListićLotoSedmicaTreća za redom\nOtvorio automehaničarsku radnju na Floridi, kupio tiket od PET DOLARA, pa zaradio…\nNeverovatno! U Nemačkoj dobitak od 11,3 miliona evra na lutriji NIJE PREUZET, a sada…\nNa lutriji izvučen dobitak od 372 miliona dolara!


RADNO MJESTO JE NJEN DRUGI DOM | RTVUSK.ba\nRADNO MJESTO JE NJEN DRUGI DOM\n- Priča je to o Irma Ičanović, uposlenici bosanskorpuske kompanije ZAH, koja na vlastitom primjeru pokazuje da je inkluzija provodiva i u proizvodnom sektoru ali i da inkluzija djece sa poteškoćama nije problem nego potencijal.\nBIHAĆ, 8.novembra - Bez obzira na svoje kompetencije i mogućnosti, osobe sa invaliditetom često ostaju bez prilike da se dokažu na poslovnom planu i osiguraju egzistenciju jer poslodavci obično izbjegavaju povjeriti poslove nekome ko ima određene poteškoće. Međutim, drugačiju, onu vedriju stranu priče donosi Aldijana Hadžihajdarević. Priča je to o Irma Ičanović, uposlenici bosanskorpuske kompanije ZAH, koja na vlastitom primjeru pokazuje da je inkluzija provodiva i u proizvodnom sektoru ali i da inkluzija djece sa poteškoćama nije problem nego potencijal.\nINKLUZIJA I PRIVREDA: RADNO MJESTO JE DRUGI DOM ZA IRMU IČANOVIĆ


Nišlije sa igračem više do pobede iz penala, ubedljivi ''brđani'', Mačva u finišu do boda na ''Karađorđu'' - Sportska centrala\nNaslovna Fudbal Nišlije sa igračem više do pobede iz penala, ubedljivi “brđani“, Mačva u...\nNišlije sa igračem više do pobede iz penala, ubedljivi “brđani“, Mačva u finišu do boda na “Karađorđu“\n5 dec 2018. 18:14\nOsim utakmice Partizan – Zemun, odigrani su svi mečevi vanrednog 19. kolo domaćeg fudbalskog prvenstva.\nNiški Radnički i dalje čuva drugu poziciju, pošto je minimalnim rezultatom slavio protiv Voždovca u gostima. Jedini gol postigao je Stanisavljević u 63. minutu iz penala, a posao je “Realu sa Niševe“ bio olakšan, jer su “zmajevi“ od 58. minuta igrali bez isključenog Marka Ilića.\nKruševljani su sačuvali oreol nepobedivosti na još jednom meču, pa je sada niz produžen na 12. utakmica. Međutim, “čarapani“ nikako ne mogu da budu zadovoljni ishodom meča sa Proleterom, pošto su vodili sa 1:0, golom Vulića iz penala i igrali sa čovekom više, isključen je Ćuković pre 30. minuta, ali je Proleter golom Tanasina u 58. minutu stigao do važnog boda.\nMladost nije imala problema sa Vranjancima, slavili su “dragačevci“ sa 2:0, a gosti su od 35. minuta igrali bez isključenog Gašića, koji je skrivio jedanaesterac. Jedan gol bio je dovoljan Radniku da pobedi “građevinare“ u Surdulici, pa Rad ostaje na pretposlednjem mestu na tabeli, a bez pobede je već na 11 utakmica.\nČukarički je bio ubedljiv protiv Bačke, Mudrinski je postigao nova dva gola, a iznenađenje se dogodilo u Novom Sadu, gde su Vojvodina i Mačva remirizali 1:1. Novosađani su vodili golom Arsića od 27. minuta, ali sat vremena igre kasnije, u 87. minutu, poravnao je Jovanović.\nVulić 40′(pen) – Tanasin 58′\nMudrinski 27′, 53′, Kajević 51′\nVoždovac – Radnički 0:1 (0:0)\nStanisavljević 63′ (pen)\nPejović 35′(pen), Radivojević 75′\nArsić 27′ – Jovanović 87′\nČečarić 90+1′ – Gobeljić 36′, Ben 41′(pen), 69′\nNapadač Dinama najbolji igrač 37. kola SLS\nProblem za Partizan: Čukarički produžio ugovor sa jednim od najboljih igrača\nIzabran najbolji tim SLS, priznanja za Milojevića i Marina


Neprobojni Izrael: Ako bi raketa i doprla do Tel Aviva, aktiviralo bi se poslednje sredstvo - Sputnjik Srbija\n20:53 05 Avgust 2020\nNeprobojni Izrael: Ako bi raketa i doprla do Tel Aviva, aktiviralo bi se poslednje sredstvo\n© CC0 / Wikipedia/United States Missile Defense Agency / Diagram showing stages of missile interception by the Arrow system.\n21:07 17.12.2017 (osveženo 08:17 18.12.2017) Preuzmite kraći link\nDržava je napravila ešalonski sistem nacionalne protivraketne odbrane koji uključuje komplekse „Gvozdena kupola“ (Iron Dome), „Davidova praćka“ (David's Sling) i „Strela“ (Arrow). U ovom trenutku on se smatra najefikasnijim u svetu. To se može primetiti iz dana u dan, dok obara rakete koje dolaze sa teritorije Palestine.\n„Izrael će verovatno biti prva država koja će rešiti protivraketnu odbranu cele teritorije“, smatra ruski vojni analitičar.\nPrvi nivo sistema PRO je „Gvozdena kupola“, koja je predviđena za presretanje nenavođenih taktičkih raketa opsega od 4 do 70 km.\nDrugi nivo sistema PRO se još uvek nalazi u fazi testiranja i naziva se „Davidova praćka“ ili „Čarobni štapić“. Ovaj sistem je predviđen za presretanje balističkih raketa manjeg dometa, nenavođenih raketa velikog kalibra i krstarećih raketa na distanci od 70 do 300 km. Pretpostavlja se da može da obori i avione i helikoptere.\nTreći i najveći nivo sistema PRO predstavlja „Strela“. Ovaj sistem može da presreće rakete na rastojanju od 3.000 km, brzine 4,5 km u sekundi. U ovom trenutku vojska koristi treću generaciju „Strela“, dok se radi na novoj generaciji (Arrow 4) koja može da presretne ciljeve i u kosmosu i u atmosferi. Ovaj sistem će biti uključen u izraelski PRO u narednoj deceniji.\nJerusalim, Palestina, Izrael, Saudijska Arabija


VSI-a održalo sastanak sa predstavnicima Ministarstva zdravstva FBiH zbog usklađivanja zakonske regulative koja uređuje registraciju dodataka prehrani i hrane za posebne namjene – Fic\nČlanice Vijeća stranih investitora u BiH koje se bave distribucijom i prodajom dodataka prehrani i hrane za posebne namjene trenutno imaju problem koji se ogleda u nepotrebnom dupliranju prikupljanja dokumentacije za registraciju dodataka prehrani i hrane za posebne namjene u FBiH i u RS. Naime, prilikom procesa registracije kompanije su u obavezi da dva puta pripreme potrebnu dokumentaciju i dva puta plate naknadu za registraciju, u svakom entitetu posebno. Ovakva praksa stvara značajne troškove za kompanije na mjesečnom nivou, što u konačnici utiče i na cijenu samog proizvoda. Pored troškova, ovakva praksa stvara i poteškoće u radu kompanija jer su prinuđeni da za isti proizvod prikupe duplu dokumentaciju koju moraju predati na dva različita geografski udaljena mjesta npr. odlazak u Banja Luku dva puta jednom zbog predaje zahtjeva, drugi put zbog preuzimanja stručnog mišljenja i odlaska u Ministarstvo na dalju obradu), u Federaciji BiH, odlazak u Federalni institut za javno zdravstvo),\nNažalost, slična praksa je prisutna i kod registracije drugih robnih grupa poput hemikalija, biocida, zatim kod etiketiranja šarži i uvoza hrane životinjskog porijekla.\nPrimjera radi, u Federaciji BiH se novi Zakon o hemikalijama (koji je usaglašen sa Zakonom o hemikalijama u RS i EU regulativama) ne primjenjuje, već je i dalje prisutna praksa koju propisuje stari Zakon o hemikalijama u FBiH. Zatim, kada su u pitanju šarže trošak etiketiranja po komadu iznosi 0,05KM, što prouzrokuje za kompanije dupli mjesečni trošak u iznosu od više hiljada konvertibilnih maraka samo za etiketiranje šarže.\nNadalje, kod uvoza hrane životinjskog porijekla mnoge kompanije se suočavaju sa različitom praksom uvoza čiji je uzrok u nejasnim uputama Ureda za veterinarstvo BiH po pitanju deklarisanja proizvoda. Nejasna praksa i pravila dovode do nejednakog tretmana uvoznika.\nPovodom svega navedenog, predstavnici VSI-a održali su sastanak sa predstavnicima Ministarstva zdravstva FBiH i drugih nadležnih institucija, na kojem je zaključeno da se svi učesnici uključe u ovu inicijativu, koju će od sada kordinirati Federalno ministarstvo zdravstva, a bit će usmjerena prema Vladi FBiH i zakonodavniim tijelima.\nKonferencija o ESG standardima\nGeneralna skupština imenovala nove članove Upravnog odbora Vijeća stranih investitora


UEFA je donela odluku da će se meč između Norveške i Srbije igrati 8. oktobra u Oslu.\n- Iako je naša želja bila da se obe utakmice igraju u novembarskom terminu, ništa nam u planu priprema ne remeti ova odluka UEFA da se polufinalna utakmica protiv Norveške igra 8. oktobra. Prateći sve što se dešavalo u poslednje vreme, očekivali smo da to budu oktobar ili novembar. Dobro je u svakom slučaju što se ne igra u septembru, jer igrači ipak moraju da uđu u takmičarski ritam kroz igre u svojim klubovima i podignu formu na neki optimalan nivo posle ove prinudne pauze. Mislim da je ovo sasvim korektan termin, pošto nas pre toga očekuju i dva iskušenja u Ligi nacija. Taman da se stabilizuje forma naših reprezentativaca i da izaberemo najbolju moguću postavu za meč godine 8. oktobra - rekao je Tumbaković za sajt FSS.\nSelektor Srbije poručuje da su on i njegovi saradnici iz stručnog štaba već odradili kompletnu analizu narednog protivnika, kao i oba potencijalna rivala u finalnom meču Lige nacija.\nPOSLE TEŠKE BOLESTI Čuveni vaterpolo reprezentativac Mađarske preminuo u 47. godini\n- Mi smo apsolutno bili spremni i za martovski termin, pošto smo sve isplanirali do najsitnijih detalja. Bila je ideja da Moca Vukotić i Zoran Filipović putuju u Glazgov, jedan da skautira Škotsku, drugi Izrael. Sada sve to pomeramo za oktobar, mada i bez toga imamo gomilu informacija o svakom igraču iz sve tri reprezentacije - rekao je Tumbaković.\n- Jasno je da smo fokusirani na Norvešku i podatak da se finale igra 12. novembra ostavlja nam sasvim dovoljno vremena da se u slučaju pobede u Oslu još temeljnije pripremimo za poslednji korak ka Evropskom prvenstvu. Ne bih govorio o konkretnim imenima, ali mi imponuje taj timski duh Norveške koji nije krasio nijednu njihovu generaciju u prethodnih 20-30 godina. Tačno je da imaju fudbalere koji svojim individualnim kvalitetom zavređuju posebnu pažnju, ali su još jači kao celina čije su osnovne odlike diciplina, borbenost i želja da se dode do zajedničkog cilja.\nVIDEO: Najava za pesmu "Ružica fudbalska"


Razvoj inovativnih UHF RFID rešenja zajedničkim snagama - Lindström\nPočetna strana / Obaveštenja / Razvoj inovativnih UHF RFID rešenja zajedničkim snagama\nLindstrom Group i Nordic ID udruženim snagama razvijaju nova, inovativna UHF RFID rešenja\nLindstrom Group i Nordic ID su potpisali ugovor o partnerstvu i zajedničkim poslovima kako bi korisnicima usluga najma tekstila uveli prednosti koje donosi UHF RFID*. Kompanije će sarađivati na istraživačkom i razvojnom programu RFID kombinovanjem Nordic ID čitača i rešenja RFID sa Lindstrom poslovnim procesima i uslugama.\nTestiranje u saradnji sa klijentima\nGlavni cilj je razvoj i testiranje pametnih i inovativnih UHF RFID proizvoda i rešenja zasnovanih na raznovrsnim pilot projektima u saradnji sa klijentima, i njihova primena u budućnosti.\n„Za mnoge od naših klijenata transparentnost ciklusa radne odeće sve više dobija na značaju, odnosno, podaci o tome koliko često se radna odeća koristi, održava i gde se nalazi. Pametne tehnologije klijentima omogućavaju potpuno nov način praćenja i lociranja radne odeće“, rekao je menadžer za razvoj poslovanja Lindstroma, Marjut Kotonen i dodao:\n„Veoma smo uzbuđeni zbog saradnje sa Nordic ID; Ona će nam omogućiti da klijentima ponudimo još inovativnije, individualne, fleksibilne i brze usluge zasnovane na potrebama i zahtevima naših klijenata na globalnom nivou.“\n„Oduševljeni smo zbog ove sjajne prilike za saradnju sa Lindstromom. Korišćenje RFID-a u industriji najma i održavanja tekstila raste i važno nam je da razumemo poslovanje naših kupaca kako bismo im pružili što bolju uslugu. Radionice sa Lindstromom su nam omogućile da na odličan način sagledamo uslugu najma i održavanja tekstila. Zajedničkim snagama možemo da razvijemo inovativna rešenja od koristi za Lindstrom i korisnike njihovih usluga svuda u svetu“, kaže izvršni direktor prodaje Jukka Hieta iz Nordic ID-a.“\nOvaj sporazum je deo Lindstromove strateške odluke da se preusmeri od LF RFID ka UHF RFID rešenjima radi postizanja još boljeg iskustva kupaca.\n**UHF (Ultra High Frequency) – ultravisoka frekvencija, RFID (Radio Frequency Identification) – identifikacija putem radio-frekvencije\nMarjut Kotonen, Lindstrom Group, marjut.kotonen@lindstromgroup.com


Vanserijsko predavanje Gorana Šarića: „Operacija Barbarosa i doprinos Srba savezničkoj pobedi!”\nNakon velikog interesovanja publike za predavanja o transhumanizmu i osmanlijskom osvajanju Balkana, KCNS je priredio još jedno predavanje teologa i istoričara Gorana Šarića o temi koja intrigira svetsku javnost decenijama. Moderator je bio Željko Injac, glavni urednik sajta „Vidovdan“.\nOperacija Barbarosa bio je nemački kodni naziv za invaziju nacističke Nemačke na Sovjetski Savez tokom Drugog svetskog rata. Operacija je dobila ime po caru Svetog rimskog carstva Fridrihu Barbarosi.\nGlavni cilj operacije bilo je brzo osvajanje evropskog dela Sovjetskog Saveza. Neuspeh Operacije Barbarosa je rezultirao porazom Trećeg rajha. Istočni front koji je Operacija otvorila bio je najveće bojište Drugog svetskog rata, sa najvećim i najbrutalnijim bitkama, velikim ljudskim gubicima i razaranjem. Nemačke snage su zarobile milione sovjetskih ratnih zarobljenika. Većina nije preživela. Preko milion sovjetskih Jevreja ubile su Ajnzacgrupe ili su stradali u gasnim komorama tokom Holokausta.\nmarta 1941. godine u Beogradu se dogodio puč, kao posledica volje naroda da se odupre nacističkoj Nemačkoj. Najveći teret antifašističke borbe tokom rata su izneli Srbi, naročito nakon poziva koji je izneo Ante Pavelić da se Hrvatska pridruži napadu na Sovjetski savez. Taj napad bio je okidač za pobunu i narod je plebiscitarno izašao na ulice. Puč u Beogradu odgodio je Hitlerove planove za Rusiju. Ne samo to – dve trećine ukupnih Hitlerovih planova odložio je puč u Beogradu na skoro četiri nedelje, tako da možemo reći da je srpski doprinos slomu Operacije Barbarosa skoro pa ključan.